title: Galaktobureko

text: Galaktobureko tai galaktoboureko () on kreikkalaiseen keittiöön kuuluva filo-taikinasta tehty piirakka, joka on eräänlainen manna- ja maitotäytteinen baklava. Se on perinteinen kreikkalainen jälkiruoka, ja sen nimi tarkoittaa ”maito-börekiä”.


title: David Selberg

text: David Selberg (6. kesäkuuta 1995 – 17. kesäkuuta 2018) oli ruotsalainen jääkiekkopuolustaja, joka pelasi SHL-joukkue Luleå HF:ssä. Selberg teki itsemurhan.


title: Saganaki

text:
Saganaki () on kreikkalaiseen keittiöön kuuluva ruokalaji, paistettu juusto. Saganakijuusto voi olla esimerkiksi feta, halloumi, kasseri, kefalotyri, graviera, kefalograviera tai joku paikallinen kyläjuusto.
Saganaki-juusto paistetaan oliiviöljyssä, tai voidaan nykyisin myös liekittää. Saganaki on tyypillinen meze eli pieni alkuruoka.


title: Spanakopita

text: Spanakopita () on kreikkalainen feta-pinaattipiirakka. Se tehdään filo-taikinasta, ja sen sisällä on pinaattia, fetaa tai muuta kyläjuustoa, punasipulia sekä yrttimausteita. Piirakkaa tehdään eri muotoisina vuoissa sekä esimerkiksi neliöinä ja kolmioina. Spanakopita on tyypillinen meze eli pieni alkuruoka.


title: Sutzukakia

text:
Sutzukakia tai soutzoukakia eli Smyrnan lihapullat () on kreikkalainen ruokalaji, pitkulaisia lampaanlihapullia valkosipuli-tomaattikastikkeessa.
Lampaanjauhelihan ohella lihapulliin voidaan käyttää myös vasikanjauhelihaa tai muita lihayhdistelmiä. Ruokalaji on nimensä mukaisesti peräisin Smyrnan, Konstantinopolin ja muun Vähän-Aasian kreikkalaisilta. Sutzukakiaa syödään usein erityisesti talvisaikaan.


title: Taramosalata

text:
Taramosalata (, joskus ταραμασαλάτα, "taramasaláta") on kreikkalainen mätisalaatti, jossa on mätiä, sitruunamehua, punasipulia, valkosipulia sekä kreikkalaista oliiviöljyä. Se on tyypillinen meze eli pieni alkuruoka yhdessä muiden alkuruokien kanssa, ja sitä käytetään dippikastikkeena tai levitteenä.
Taramosalata tehdään yleensä suolatusta karpin tai turskan mädistä. Se on yleensä väriltään vaaleanpunaista. Taramosalataa syödään erityisesti paaston aikaan, sillä se sopii paastoruokavalioon.


title: Tiropita

text: Tiropita () on kreikkalainen filo-taikinasta tehty juustopiiras, jossa on sisällä fetajuustoa tai muuta juustoa. Piirakkaa tehdään eri muotoisina vuoissa sekä esimerkiksi neliöinä ja kolmioina. Tiropita on tyypillinen meze eli pieni alkuruoka tai välipala.


title: Nokia 8600 Luna

text: Nokia 8600 Luna on Nokian vuonna 2007 julkaistu matkapuhelin. Puhelimessa on ruostumaton teräsrunko ja se painaa 140 grammaa.


title: Nokia 8600 Luna

text: Puhelimen ominaisuuksiin kuuluvat TFT-näyttö (240 x 320 pikseliä), 2 megapikselin kamera, videotallennus ja suoratoisto, digitaalinen musiikkisoitin ja FM-radio.


title: Sara Haapakoski

text: Sara Karoliina Haapakoski (s. 21. helmikuuta 1999) on suomalainen tubettaja, joka keskittyy elämäntavasta kertoviin videoihin. Hänen YouTube-kanavallaan on yli 100 000 tilaajaa.


title: Sara Haapakoski

text: Haapakoski liittyi YouTubeen 17. toukokuuta 2014. Ennen ensimmäistä julkaisuaan hän esiintyi kuitenkin helsinkiläisen seurustelukumppaninsa Mike Bäckin (Miklu) videoilla. Parisuhteen ja videoiden kautta saadun huomion myötä Haapakoski latasi ensimmäisen oman YouTube-videonsa kesällä 2017, ja noin vuosi ensimmäisestä latauksesta hänen videoidensa kuukausittainen näyttökertojen määrä ylitti miljoonan rajan. Ylioppilaaksi hän valmistui Jyväskylän Lyseon lukiosta toukokuussa 2018, minkä jälkeen hän kertoi "Ilta-Sanomien" haastattelussa ryhtyvänsä viettämään välivuotta opiskelusta. Valmistuessaan ylioppilaaksi Haapakoski asui Muuramessa.


title: Sara Haapakoski

text: Syksyllä 2018 Haapakoski aloitti opinnot Helsinki Design Schoolissa vaatesuunnittelun linjalla.


title: Sara Haapakoski

text: Haapakoski tubettaa noin 3–10 minuuttia kestävillä videoillaan muodista, meikeistä ja elämäntyylistä. Hänen kohdeyleisönsä on nuoret naiset.


title: Sara Haapakoski

text: Haapakoski on toiminut myös cheerleading-valmentajana, ja hän osallistui Suomen Cheerleadingliiton järjestämiin ohjaajakoulutuksiin vuosina 2015 ja 2016. Hän seurustelee tubettaja Mike Bäckin kanssa.


title: Oleskelutila

text: Oleskelutilat ovat talon, ilma-aluksen, vesikulkuneuvon tai muun samankaltaisen yhteisiä huonetiloja, jotka on tarkoitettu harrastustoimintaan tai asumiseen tai työskentelyyn. Ne ovat tarkoitettu yli 30 minuutin yhtämittaiseen tilapäiseen käyttöön.


title: Oleskelutila

text: Maailman terveysjärjestön WHO:n määritelmän mukaan miellyttäväksi lämpötilaksi oleskelutilassa katsotaan 21 Celsius-astetta ja muissa tiloissa 18 astetta. Vesikulkuneuvojen, kuten veneiden ja laivojen kohdalla oleskelutilalla tarkoitetaan asuintilojen tai matkustajatilojen huoneita. Matkustaja-aluksilla keittiöitä ei lueta oleskelutiloihin. Yleensä aluksissa on oltava vähintään yksi yöpymistiloista erillään oleva yhteinen oleskelutila.


title: PRT-Forest

text: PRT-Forest on suomalainen perheyhtiöryhmä, joka toimii rakentajien tarpeisiin suunnatun puunjalostusteollisuuden aloilla valmistalovalmistuksesta kalusteteollisuuteen. Konserni juontaa juurensa vuonna 1967 perustettuun Pyhännän Rakennustuote Oy:hyn. PRT-Forestin kuluttajille suunnattuja tuotemerkkejä ovat Jukka-talot (valmistajana Jukkatalo Oy, Pyhäntä), Kontio-hirsitalot (Kontiotuote Oy, Pudasjärvi), Lappli-Talot (Lappli-Talot Oy, Tornio) sekä Piklas-ikkunat ja -ovet (Piklas Oy, Pyhäntä) ja Aina-keittiöt. Rakentamisen ammattilaisille konserni tarjoaa puurakenteisia PRT-Pro-seinä- ja tilaelementtejä (Pyhännän Rakennustuote Oy), keittiökalusteita ja muita kiintokalusteita (Mellano Oy, Lapinlahti), liimapuuta (ent. PRT-Lami Oy]] ja sahatavaraa (PRT-Wood Oy).


title: PRT-Forest

text: Aiemmin konserniin kuului myös Vieremällä sijainnut Jokeri Talot Oy, joka lopetettiin vuonna 2013, ja vuonna 2016 Stora Ensolta ostettu Hartolan tilaelementtitehdas, joka myytiin vuonna 2018 Lehto Groupille.


title: PRT-Forest

text: Suurimmillaan PRT-Forest-konserni työllisti lähes tuhat ihmistä vuonna 2007, vuonna 2017 henkilöstömäärä oli 707. Konserni on tehnyt 2010-luvulla enimmäkseen tappiollisia tilinpäätöksiä, mikä on johtunut muun muassa sahateollisuuden huonosta kannattavuudesta ja epäonnistuneesta investoinnista Hartolan elementtitehtaaseen. Vuonna 2017 liikevaihdosta 36 prosenttia tuli hirsitaloista, 23 prosenttia puutaloista, 17 prosenttia valmistaloista, 9 prosenttia ikkunoista ja ovista, 8 prosenttia sahatoiminnasta ja 7 prosenttia kalusteista.


title: PRT-Forest

text: Pyhännän Rakennustuote Oy:n perusti vuonna 1967 Pyhännän kunnan teollistamislautakunta, taavoitteenaan luoda teollisuutta väestökadosta kärsivään pieneen maaseutukuntaan. Toimitusjohtajaksi ja toiminnan käynnistäjäksi tuli vuonna 1968 Veijo Sydänmetsä, joka sittemmin osti yrityksen itselleen. Ensimmäisiä tuotteita olivat elementtirakenteiset kesämökit, sitten työmaaparakit ja vuodesta 1972 puurakenteiset pientalot, joiden menestyksen ansiosta mökki- ja parakkituotannosta voitiin luopua 1974. Loma-asuntoihin yritys palasi vuonna 1982 ostaessaan hirsimökkejä tekevän Kontiotuotteen. 1990-luvun alkupuolella konserniin liitettiin kalustevalmistaja Mellano ja Lappli-Talot. Vuosina 1975–1981 konserniin kuului myös Pyhännän Einestukku Oy, joka myytiin Pauligille ja tunnetaan nyt nimellä Maustaja. Vuonna 1998 taloteollisuus ja sahateollisuus eriytettiin omiksi yhtiöikseen Pyhännän Rakennustuote Oy ja PRT-Wood Oy. Holdingyhtiön nimeksi otettiin PRT-Forest Oy.


title: PRT-Forest

text: Paljolti PRT-Forest-konserniin kuuluvien ja kuuluneiden yhtiöiden ansiosta Pyhännästä on tullut Suomen teollistunein kunta, jossa yli puolet kuntalaisista saa elantonsa teollisuudesta.


title: PRT-Forest

text: Yrityksen omistava Sydänmetsän perhe kuuluu vanhoillislestadiolaisiin.


title: Jason Kander

text:
Jason David Kander (4. toukokuuta 1981) on demokraattisen puolueen amerikkalainen poliitikko.
Hän on Missourin entinen sihteeri. Aiemmin hän oli Missourin piirikunnan edustajainhuoneen jäsen.


title: Jason Kander

text: Hän osallistui Amerikkalaiseen yliopistoon ja Georgetownin yliopistoon Washingtonissa, D.C.


title: Jason Kander

text: Hän on naimisissa vaimonsa Dianan kanssa. Heillä on poika nimeltään True. Hän on musiikin säveltäjän John Kanderin veljenpoika.


title: Jason Kander

text: Hän on ilmaissut kiinnostuksensa toimia Yhdysvaltain presidentin toimistossa vuonna 2020.


title: China General Aviationin lento 7552

text: China General Aviationin lento 7552 oli China General Aviationin Kiinan sisäinen reittilento Nanjingista Xiameniin. Lennolla 31. heinäkuuta 1992 käytetyn Jakovlev Jak-42D:n lentoonlähtö epäonnistui Nanjing Dajiaochangin lentoasemalla. Kone kiihdytti lähtönopeuteen, mutta ei noussut ilmaan. Se ylitti kiitotien päässä olevan ojan ja törmäsi sen toisella puolella penkkaan. Koneella oli tällöin vauhtia 210 kilometriä tunnissa.


title: China General Aviationin lento 7552

text: Lennolla oli 116 matkustajaa ja kymmenen miehistön jäsentä. Heistä kaikkiaan 107 (joidenkin lähteiden mukaan 108) sai onnettomuudessa surmansa ja 19 selviytyi. Onnettomuuden syynä oli lentäjän virhe: korkeusvakaaja oli trimmattu laskeutumisasentoon, eikä nokkaa siksi saatu nostettua.


title: Albin Eriksson

text: Albin Eriksson (s. 20. heinäkuuta 2000 Bollnäs, Ruotsi) on ruotsalainen jääkiekkoilija, joka edustaa SHL-joukkue Skellefteå AIK:ta. Hän on pelipaikaltaan oikea laitahyökkääjä. Eriksson laukoo oikealta.


title: Albin Eriksson

text: Eriksson on Bollnäs IS:n kasvatti. Hän debytoi seuran miesten joukkueessa vain 14-vuotiaana Ruotsin viidenneksi korkeimmalla sarjatasolla maan III-divisioonassa kaudella 2014–2015, jolloin Eriksson oli joukkueen paras maalintekijä 12 osumallaan. Kaudeksi 2015–2016 hän siirtyi Skellefteå AIK:n J18-junioreihin. Kaudella 2016–2017 Eriksson oli J18 Elitissä joukkueen paras maalintekijä Jesper Rosdahlin kanssa kymmenellä osumallaan.


title: Albin Eriksson

text: Kaudella 2017–2018 Eriksson oli tehoilla 22+18=40 Skellefteån J20-junioreiden toiseksi paras maalintekijä Linus Anderssonin jälkeen ja jonka kanssa hän jakoi joukkueen sisäisen pistepörssin toisen sijan edellään vain Jonatan Berggren. Eriksson jakoi koko J20 SuperElitin maalipörssin neljännen sijan kolmen muun pelaajan kanssa. Hän debytoi kauden aikana myös Skellefteåan SHL-joukkueessa, jossa Eriksson pelasi 17 runkosarja- ja kaksi playoff-ottelua tehden yhden syöttöpisteen. Hän teki SHL-debyyttinsä 14. marraskuuta 2017 vieraissa Örebro HK:ta vastaan. Eriksson sai ottelussa jääaikaa 5.31 minuuttia. Berggren voitti kauden päätteeksi SHL-hopeaa. Toukokuussa 2018 hän teki Skellefteån kanssa nelivuotisen SHL-sopimuksen.


title: Albin Eriksson

text: Dallas Stars varasi Erikssonin toisella kierroksella 44. pelaajana .


title: Albin Eriksson

text: Eriksson pelasi alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Eriksson jakoi 27 minuutillaan turnauksen jäähypörssin voiton Venäjän Gleb Babintsevin kanssa. Yhteensä hän on pelannut 13 poikien maaottelua.


title: Mohamed Amine Ben Amor

text: Mohamed Amine Ben Amor (, s. 3. toukokuuta 1992 Sousse) on tunisialainen jalkapalloilija. Keskikentällä pelaava Ben Amor edustaa Saudi-Arabian valioliigassa pelaavaa Al-Ahlia.


title: Mohamed Amine Ben Amor

text: Ben Amor pelasi ensimmäisen maaottelunsa 15. kesäkuuta 2015 CHAN-karsintaottelussa Marokkoa vastaan. Ensimmäisen maalinsa hän teki CHAN-turnauksessa 26. tammikuuta 2016 Nigeriä vastaan.


title: Mohamed Amine Ben Amor

text: Ben Amor pelasi ensimmäiset arvokisansa 2017 Afrikanmestaruuskilpailuissa, jossa turnaus päättyi puolivälieriin.


title: Mohamed Amine Ben Amor

text: Kesäkuussa 2018 Ben Amor valittiin Tunisian maajoukkueeseen 2018 MM-kilpailuihin Venäjälle. Hän pelasi ensimmäisen ottelunsa avausottelussa Englantia vastaan tultuaan vaihdosta kentälle.


title: Sanaga

text: Sanaga on Atlantin valtamereen laskeva joki Kamerunissa. Sen pituus on alkujoki Djerem mukaan luettuna 976 ja alkujokien yhtymäkohdasta 582 kilometriä. Valuma-alueen laajuus on 133 000 neliökilometriä.


title: Sanaga

text: Sanaga on Kamerunin suurin joki. Sen valuma-alue sijaitsee maan keskiosan ylängöillä ja rajoittuu lännessä Kamerunin selänteeseen ja pohjoisessa Adamawan ylätasankoon. Valuma-alue sijaitsee lähes kokonaan maan rajojen sisällä ja käsittää 28,6 prosenttia sen pinta-alasta. Kahdensadan neliökilometrin laajuinen alue kuuluu Keski-Afrikan tasavaltaan.


title: Sanaga

text: Sanagan alkujoet Djerem ja Lom saavat molemmat alkunsa Adamawan rinteiltä 1 150 ja 1 200 metrin korkeudesta. Djeremjoella sijaitsee vuonna 1969 rakennettu Mbakaoun säännöstelypato, joka muodostaa suuren tekojärven. Keskijuoksulla Sanagaan yhtyy sen suurin sivujoki Mbam, jolla on Bamendjingin säännöstelypato. Muita sivujokia ovat Vina, Meng, Mekay, Mékié, Merou, Sesse, Yong, Avéa, Tere, Nianiang, Sele ja Ndjeke. Song-Louloussa ja alajuoksulla Edéassa on vesivoimalaitokset. Lähellä joen suuta on useita järviä, joista tärkein on Ossa. Sananga laskee Biafranlahteen kahden suuhaaran kautta.


title: Sanaga

text: Joen keskimääräinen virtaus Edéan mittausasemalla oli 1 985 kuutiometriä sekunnissa vuosina 1943–1980. Virtaus on suurimmillaan lokakuussa (5 430,5 m3/s) ja pienimmillään maaliskuussa (517,1 m3/s). Sanagan keskijuoksulla on paljon koskia ja vesiputouksia, minkä takia se on liikennöintikelpoinen vain Edéan alapuolisella osuudella. Joen vesivoimaa tulevat hyödyntämään rakenteilla oleva Lom-Pangarin ja suunnitteilla oleva Nachtigalin voimalaitos.


title: Ahmed Khalil

text: Ahmed Khalil (, s. 21. joulukuuta 1994 Kairouan) on tunisialainen jalkapalloilija. Keskikentällä pelaava Khalil edustaa Tunisian pääsarjassa pelaavaa Club Africainia.


title: Ahmed Khalil

text: Khalil pelasi ensimmäisen maaottelunsa 26. tammikuuta 2016 Nigeriä vastaan CHAN-turnauksessa.


title: Ahmed Khalil

text: Khalil oli mukana myös 2017 Afrikanmestaruuskilpailuissa, jossa Tunisian turnaus päättyi puolivälieriin.


title: Ahmed Khalil

text: Kesäkuussa 2018 Khalil valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa yhden ottelun Panamaa vastaan.


title: Paa mut cooleriin

text: ”Paa mut cooleriin” on Kaija Koon kappale, joka julkaistiin singlenä 21. kesäkuuta 2018. Siinä esiintyy myös Reino Nordin. Kappaleen on sanoittanut Iisa Pajula ja tuottanut Joonas Angeria. Siihen tehtiin Rudi Rokin ohjaama musiikkivideo.


title: Rasmus Sandin

text: Rasmus Sandin (s. 7. maaliskuuta 2000 Uppsala, Ruotsi) on ruotsalainen jääkiekkopuolustaja, joka pelaa NHL-joukkue Toronto Maple Leafsin organisaatiossa. Hän pelaa lähinnä AHL-joukkue Toronto Marliesissa. Maple Leafs varasi Sandinin ensimmäisellä kierroksella 29. pelaajana .


title: Rasmus Sandin

text: "The Sports Forecaster" -sivuston mukaan Sandin on lahjakas, liikkuva puolustaja, joka syöttää ja luistelee hyvin sekä ajattelee peliä fiksusti. Hän tekee hyökkäyspäässä hyvin pisteitä, mutta Sandin myös sijoittuu hyvin omassa puolustuspäässä, lukee peliä hyvin ja käyttää aktiivisesti mailaansa. Hänen tulisi kuitenkin kehittyä kokonaisvaltaisesti, parantaa kiekotonta pelaamistaan ja lisätä massaa. Sandin ei ole myöskään pelipaikkaansa nähden kovin isokokoinen.


title: Rasmus Sandin

text: Sandin on Gimo IF:n kasvatti. Hän siirtyi juniorina sittemmin MODO Hockeyn organisaatioon. Kesken kauden 2014–2015 Sandin vaihtoi sieltä Almtuna IS:n junioreihin. Hän oli U16 Division 1:ssä joukkueensa tehokkain puolustaja tehoilla 7+15=22. Kaudeksi 2015–2016 Sandin palasi MODO Hockeyn paitaan ja siirtyi seuran J18-junioreihin. Tammikuussa 2016 hän siirtyi sieltä Brynäs IF:n J18-junioreihin, mutta Sandin vahvisti myös seuran U16-junioreita, jossa hän voitti U16 SM:n mestaruuden.


title: Rasmus Sandin

text: Chicago Steel varasi Sandinin 236. pelaajana USHL:n varaustilaisuudessa 2016. Hän jatkoi kaudella 2016–2017 uraansa kuitenkin Brynäsin junioreissa. Kesäkuussa 2017 Sandin teki kaksivuotisen SHL-sopimuksen Rögle BK:n kanssa. Samana kesänä OHL-joukkue Sault Ste. Marie Greyhounds varasi hänet 52. pelaajana . Sandin aloitti kauden 2017–2018 Röglen SHL-joukkueessa. Hän teki SHL-debyyttinsä runkosarjan avauskierroksella 16. syyskuuta 2017 vieraissa Malmö Redhawksia vastaan. Sandin sai ottelussa jääaikaa 16 minuuttia ja hän keräsi teholukeman -2. Sandin pelasi Röglessä viisi runkosarjaottelua tehden yhden syöttöpisteen, kunnes lokakuussa seura lainasi hänet loppukaudeksi Sandinin varanneen Sault Ste. Marie Greyhoundsin OHL-joukkueeseen.


title: Rasmus Sandin

text: Sandin teki Greyhoundsissa kaudella 2017–2018 51 runkosarjaottelussa tehot 12+33=45 ja 24 playoff-ottelussa tehot 1+12=13. Hän eteni joukkueen kanssa aina J. Ross Robertson Cup -finaaleihin saakka, mutta mestaruuden vei kuitenkin Hamilton Bulldogs otteluvoitoin 4–2. Sandin valittiin kauden päätteeksi OHL:n ensimmäiseen tulokkaiden tähdistökentälliseen. Hänet palkittiin joukkueensa parhaana tulokkaana ja Sandin oli ehdolla myös koko liigan parhaalle tulokkaalle myönnettävän Emms Family Awardin voittajaksi, mutta palkinnon voitti lopulta kuitenkin Barrie Coltsin Andrei Svetšnikov.


title: Rasmus Sandin

text: Toronto Maple Leafs varasi Sandinin ensimmäisellä kierroksella 29. pelaajana . Hän teki jo heinäkuussa seuran kanssa kolmivuotisen tulokassopimuksen, joka tuo Sandinille NHL:n puolella 925 000 dollaria kaudessa. Maple Leafs lähetti hänet syksyn harjoitusleirin päätteeksi AHL-joukkue Toronto Marliesin vahvuuteen.


title: Rasmus Sandin

text: Sandin pelasi alle 20-vuotiaiden MM-kilpailuissa vuonna 2019, jolloin hän jakoi Ruotsin sisäisen tehotilaston voiton Adam Boqvistin ja David Gustafssonin kanssa lukemalla +4. Sandin valittiin Kazakstania vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Rasmus Sandin

text: Sandin pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Ruotsin kapteenina ja voitti pronssia. Sandin pelasi myös World U-17 Hockey Challengessa vuonna 2016, jolloin hän toimi myös Ruotsin kapteenina. Yhteensä Sandin on pelannut 26 poikien maaottelua.


title: Rasmus Sandin

text: Sandinin isoveli Linus pelaa hyökkääjänä hänen joukkuetoverinaan Rögle BK:n SHL-joukkueessa.


title: USS Marietta

text: USS Marietta voi tarkoittaa seuraavia Yhdysvaltain laivaston aluksia:


title: Helena Roerich

text: Helena Ivanovna Roerich (s. Sapošnikova; ; 12. helmikuuta 1879 – 5. lokakuuta 1955) oli venäläinen teosofi, kirjailija ja julkisuuden henkilö. Hän loi 1900-luvun alussa yhteistyössä kiistanalaisen Masters of the Ancient Wisdom -ryhmän kanssa filosofisen opin Elävä etiikka (Agni-jooga). Hän järjesti kulttuuritoimintaa Yhdysvalloissa miehensä Nikolai Roerichin kanssa. Yhdessä he osallistuivat tutkimusmatkoille vaikeapääsyisille ja vähän tutkituille alueille Keski-Aasiassa. Hän oli Intiassa sijaitsevan Institute of Himalayan Studies Urusvatin kunniapuheenjohtaja-perustaja ja yksi International Treaty for Protection of Artistic and Scientific Institutions and Historical Monuments -sopimuksen (Roerich-sopimuksen) laatijoista. Hän käänsi kaksi osaa H. P. Blavatskyn "Salaisesta Opista" sekä valittuja "Mahatmakirjeitä" ("Cup of the East") englannista venäjäksi.


title: Helena Roerich

text: Roerich syntyi tunnetun pietarilaisen arkkitehdin Ivan Ivanovitš Sapošnikovin perheeseen.


title: Helena Roerich

text: Roerichin äiti Jekaterina Vasilijevna Saposnikova kuului vanhaan Goleništšev-Kutuzov-sukuun, joka juontaa juurensa 1200-luvun Novgorodiin. Tämän suvun merkittäviä jäseniä ovat sotamarsalkka Mihail Kutuzov, tunnettu 1800-luvun lopun runoilija Arseni Arkadievitš Goleništšev-Kutuzov ja säveltäjä Modest Musorgski.


title: Helena Roerich

text: Roerich kasvoi ja koulutettiin perheensä perinteikkäässä kulttuuriympäristössä. Hän oli lapsesta saakka utelias ja itsenäinen. Hän oli lahjakas monella alalla, soitti pianoa ja osasi lukea ja kirjoittaa kolmea kieltä seitsemänvuotiaana. Hän alkoi jo hyvin varhain lukea kirjoja, jotka käsittelivät taidetta, historiaa, uskontoa ja filosofiaa.


title: Helena Roerich

text: Roerich valmistui 1895 Pietarin Mariinski-kimnaasista ja sai menestyksekkäistä opinnoistaan tunnustuksena kultamitalin. Vaikka koulutus oli korkeatasoista, Roerich usein opiskeli itsenäisesti. Hän opetteli maalaustaidetta, oli perehtynyt venäläiseen ja eurooppalaiseen kirjallisuuteen, opiskeli uskontohistoriaa ja filosofiaa ja kiinnostui intialaisista filosofeista Ramakrishnasta, Vivekanandasta ja Tagoresta.


title: Helena Roerich

text: Päätettyään opintonsa kimnaasissa Roerich aloitti Pietarin yksityisessä musiikkiopistossa. Koulun johtaja I. A. Borovka oli pääkaupunkiseudun konservatorion seniori ja pianonsoiton professori. Hän oli merkittävä hahmo sen aikaisessa Pietarin musiikkikulttuurissa ja ohjasi Roerichiä henkilökohtaisesti.


title: Helena Roerich

text: Valmistumisensa jälkeen, jonka tarkoituksena oli poimia lahjakkaimmat oppilaat korkeampaa musiikkikoulutusta varten, Roerichin oli tarkoitus jatkaa opintoja Pietarin konservatoriossa. Hänen sukulaisensa kuitenkin estivät häneltä pääsyn konservatorioon pelätessään hänen kiinnostuvan vallankumouksellisista ajatuksista, joita opiskelijoiden keskuudessa esiintyi. Näin ollen Roerich jatkoi opiskelua kotona, jossa hän täydensi vieraiden kielten taitojaan ja luki laajasti.


title: Helena Roerich

text: Roerich ja hänen äitinsä viettivät kesää usein Bologojessa Novgorodn alueella yhdessä tätinsä E. V. Putjatinan kanssa tämän miehen prinssi P. A. Putjatinin tilalla. Vuonna 1899 hän tapasi Bologojessa taidemaalari ja arkeologi Nikolai Konstantinovits Roerichin. He rakastuivat, ja huolimatta sukulaisten vastusteluista hän ja Nikolai avioituivat vuonna 1901 Pietarissa.


title: Helena Roerich

text: Sille paikalle Bologojeen, jossa he tapasivat ensimmäisen kerran, pystytettiin vuonna 2001 muistomerkki "Rakkauden monumentti". Se sisältää lainauksen Nikolai Roerichin esseestä "Yliopisto": "Tapasin Ladan, elämänkumppanini ja innoittajani Bologojessa prinssi P. A. Putyatinin tilalla. Iloa!". Tämä oli kahden toisiaan rakastavan ihmisen vahva liitto. Heitä yhdisti syvä keskinäinen tunne ja yhteiset näkemykset. Nikolai Roerich kirjoitti avioliitosta vanhoilla päivillään: "Ohitimme sovinnollisesti kaikki esteet. Ja esteet muuttuivat mahdollisuuksiksi. Omistin kirjani "Helenalle, vaimolleni, ystävälleni, kumppanilleni ja innoittajalleni"". Monet Roerichin maalaukset olivat heidän yhteisen luomistyönsä tulosta. Nikolai kutsui häntä kirjoissaan nimellä "Hän, joka johtaa" ja väitti, että moniin maalauksiin kuuluisi kirjoittaa kaksi signeerausta: hänen omansa ja Roerichin. "Olemme luoneet yhdessä, ja perustellusti voidaan sanoa, että teoksissa täytyy olla kaksi nimeä, naisen ja miehen."


title: Helena Roerich

text: Nikolailla ja Roerichillä oli kaksi lasta. Elokuussa 1902 syntyi heidän vanhempi poikansa George. Hänestä tuli myöhemmin tutkija ja orientalisti. Heidän nuorempi poikansa Svetoslav syntyi lokakuussa 1904. Hänestä tuli taidemaalari.


title: Helena Roerich

text: Roerich osallistui kaikkiin miehensä aloitteisiin ja paneutui hänen tutkimusaiheisiinsa. Vuosina 1903–1904 he matkustivat yhdessä 40 venäläisen kaupungin halki etsimässä Venäjän historian ja taiteen lähteitä. Matkoilla Roerich otti valokuvia kirkoista, arkkitehtonisista monumenteista, maalauksista ja ornamenteista. Hän hallitsi myös restauroinnin, ja yhdessä miehensä kanssa he löysivät maalikerrosten alta mestariteoksia sellaisilta taiteilijoilta kuin Rubens, Brueghel, van Dyck ja van Orley. Roerich myös keräsi taidetta ja antiikkia. Pariskunta keräsi yli 300 esineen yksityiskokoelman, jonka he myöhemmin lahjoittivat Eremitaašille. Roerich perehtyi myös arkeologiaan. Hän kävi miehensä kanssa usein kaivauksilla Novgorodissa ja Tverissä, ja he osallistuivat arkeologiseen työhön.


title: Helena Roerich

text: Roerichin perhe piti häntä hengellisenä johtajanaan ja perheen perustana. Vuonna 1916 perhe muutti lääkärin suosituksesta vakavan keuhkosairauden takia Sortavalaan Laatokan rannalle. Kun Suomi itsenäistyi vuonna 1918, rajat Venäjälle sulkeutuivat. Vuonna 1919 perhe muutti Englantiin ja asettui asumaan Lontooseen.


title: Helena Roerich

text: Vuonna 1920 Roerich aloitti työskentelyn Elävän etiikan (Agni-joogan) parissa yhdessä nimettömien ajattelijoiden ja idän filosofien ryhmän kanssa, joka Intian hengellisen perinteen mukaisesti kutsui itseään nimellä "Suuret opettajat (mahatmat)".


title: Helena Roerich

text: Nikolai Roerich sai vuonna 1920 kutsun kiertueelle Yhdysvaltoihin, jossa oli esillä hänen maalauksiaan, ja Roerichin perhe muutti New Yorkiin. Nikolai ja Helena Roerich järjestivät Yhdysvalloissa kulttuuritoimintaa, joka huipentui kulttuuriorganisaatioiden, esimerkiksi Nikolai Roerichin museon, The Master Institute of United Artsin, kansainvälisen taidemaalareiden yhdistyksen Cor Ardensin (Liekehtivät sydämet) ja kansainvälisen taidekeskuksen Corona Mundin (Maailman kruunu) perustamiseen.


title: Helena Roerich

text: Roerich muutti joulukuussa 1923 perheineen Intiaan. Maa oli aina kiinnostanut Roerichejä. Sen ajan venäläisten intellektuaalien keskuudessa Intian ja sen hengellisen kulttuurin palvonta ei ollut lainkaan epätavallista, ja he ajattelivat henkisen etsintänsä noudattavan intialaista hengellistä perinnettä.


title: Helena Roerich

text: Helena Roerich osallistui vuosina 1924–1928 miehensä järjestämään Keski-Aasian retkikuntaan, joka matkusti vaikeapääsyisten ja vähän tutkittujen alueiden halki Intiassa, Kiinassa, Venäjän Altaissa, Mongoliassa ja Tiibetissä. Retkellä tutkittiin taidehistoriaa, arkeologiaa, kansatiedettä, historiaa, filosofiaa, taiteita, uskontoja ja maantiedettä. Aiemmin tuntemattomia vuorenhuippuja kartoitettiin, löydettiin harvinaisia käsikirjoituksia ja kerättiin rikasta kielitieteellistä aineistoa. Erityistä huomiota kiinnitettiin historiallisen yhtenäisyyden kysymykseen eri kansojen kulttuureissa. Tutkimusretki tehtiin vaikeissa olosuhteissa. Matkalla kohdattiin hankalakulkuista maastoa, rosvojen hyökkäyksiä ja englantilaisten virkamiesten aiheuttamia esteitä, jotka olivat vähällä aiheutta retkikunnan jäsenten kuoleman. Kun retkikunta jäi huhtikuussa 1925 Gulmargiin, Roerich alkoi kääntää englannista venäjään laajaa valikoimaa "Mahatmakirjeistä", jonka hän oli julkaissut Lontoossa vuonna 1923. Hän myös kirjoitti kirjan nimeltä "Chalice of the East", joka julkaistiin nimimerkillä "Iskander Khanum".


title: Helena Roerich

text: Roerichin käsikirjoitus "Foundations of Buddhism" julkaistiin vuonna 1926 Urgassa, nykyisessä Ulan-Batorissa, jossa retkikunta asui tuolloin. Kirjassa tulkitaan Buddhan opetusten perustavia filosofisia käsitteitä. Siinä puhutaan myös opetusten henkisestä perustasta, ja se osaltaan johti kiinnostuksen heräämiseen buddhalaisuutta kohtaan lännessä.


title: Helena Roerich

text: , Toinen Elävän etiikan kirjoista "Yhteisö" julkaistiin vuonna 1927 samassa paikassa Mongoliassa. Keski-Aasian tutkimusretken jälkeen Roerichit jäivät Intiaan Kullu-laakson Himachal Pradeshiin. Vuonna 1928 he olivat perustaneet siellä Institute of Himalayan Studies "Urusvatin" ("Aamutähden valo" sanskritiksi). Se oli suunniteltu Aasian alueiden monitahoisille opinnoille, jotka edistivät maailmankulttuuria. Yksi "Urusvatin" tehtävistä oli ihmisen psyykkissten ja fysiologisten ominaisuuksien monialainen tutkimus. Roerichistä tuli instituutin kunniapuheenjohtaja-perustaja, ja hän osallistui aktiivisesti instituutin työn organisoimiseen. Taiteen tuntijana ja filosofina hän myös osallistui instituutin tutkimustyöhön. Roerichin tärkein tehtävä oli perinteisen itämaisen filosofisen ajattelun opiskelu.


title: Helena Roerich

text: Roerich oli haaveillut, että Kullu-laaksoon nousisi joskus tiedon kaupunki, josta tulisi kansainvälinen tiedekeskus. Myöhemmin Urusvatista tuli suuri kansainvälinen instituutti, joka yhdisti tunnettuja tutkijoita monista maista. Sen kanssa tekivät yhteistyötä muun muassa J. Bose, R. Tagore, Albert Einstein, R. Millikan, L. de Broglie, R. Magoffin, S. Gedin, S. I. Metalnikov ja N. I. Vavilov.


title: Helena Roerich

text: Kullussa Roerich jatkoi työtään elämäntyönsä, Elävä etiikan, parissa. Vuonna 1929 hänen teoksensa "Cryptograms of the East (On Eastern Crossroads)" julkaistiin Pariisissa venäjäksi nimimerkillä Josephine Saint-Hilaire. Teos sisältää apokryfisiä legendoja ja vertauksia ihmiskunnan suurten ajattelijoiden ja opettajien, Buddhan, Kristuksen, Apollonios Tyanalaisen, Akbar Suuren ja Sergei Radonežilaisen elämästä. Roerich omisti erityisen esseen "The Banner of St. Sergius of Radonezh" Venäjän maan pelastajan ja puolustajan kuvalle. Esseessä hän yhdisti tietonsa historiasta ja teologiasta syvään ja kunnioittavaan rakkauteen erakkoa kohtaan. Essee oli mukana kirjassa "Banner of St. Sergius of Radonezh", joka julkaistiin nimimerkillä N. Yarovskaya vuonna 1934.


title: Helena Roerich

text: 1930-luvun ensimmäisellä puoliskolla Roerich käänsi kaksi nidettä H. P. Blavatskyn pääteoksesta "Salainen oppi" englannista venäjäksi.


title: Helena Roerich

text: Roerichin tuotannon tärkeä osa ovat hänen kirjoittamansa kirjeet. Hän oli kirjeenvaihdossa yli 140 henkilön kanssa useilta mantereilta. Hänen kirjeenvaihtajiinsa kuului ystäviä, seuraajia, kulttuurialan työntekijöitä ja poliittisia vaikuttajia. Kirjeissään hän on vastannut lukuisiin kysymyksiin, selittänyt filosofisia ja tieteellisiä ongelmia ja Elävän etiikan periaatteita. Hän kirjoitti kosmoksen laeista, ihmiselämän merkityksestä, kulttuurin merkityksestatä ihmisen kehitykselle ja suurista opettajista.


title: Helena Roerich

text: Teoksesta "Helena Roerichin kirjeet" julkaistiin vuonna 1940 Riiassa kaksiosainen painos. Roerichin kirjeiden täydellisen laitoksen on julkaissut International Centre of the Roerichs, jossa hänen kirjeperintöään on säilytetty vuodesta 1990.


title: Helena Roerich

text: Mantsurian tutkimusretken aikana Roerich oli ollut kirjeenvaihdossa kansainvälisten järjestöjen kanssa ja koordinoinut tukitoimintaa Roerich-sopimukselle "(International agreement for protection of artistic and scientific institutions and historical monuments)". Työn johdosta Roerich-sopimuksen allekirjoitti 22 valtionpäämiestä 15. huhtikuuta 1935.


title: Helena Roerich

text: Miehensä kuoleman jälkeen tammikuussa 1948 Roerich muutti yhdessä vanhimman poikansa kanssa Delhiin ja sitten Khandalaan, Bombayn lähiöön. Siellä he odottivat Venäjältä saapuvan höyrylaivan tuovan heidän viisumnsa Venäjälle, mutta Venäjä olikin evännyt heidän viisuminsa. He asettuivat asumaan Kalimpongiin, vaikka hän jatkuvasti toivoi voivansa palata Venäjälle. Nikolai Roerichin tavoin hän ei ollut koskaan luopunut kansalaisuudesta. Hänen lukuisat hakemuksensa jäivät ilman vastausta.


title: Helena Roerich

text: Roerich kuoli 5. lokakuuta 1955. Hänen kuolinpaikalleen laamat pystyttivät valkoisen stupan, johon kaiverrettiin seuraava muistokirjoitus: "Helena Roerich, Nikolai Roerichin vaimo, ajattelija ja kirjailija, Intian vanha ystävä."


title: Helena Roerich

text: 15. lokakuuta 1969 Krimin astrofyysisen observatorion tähtitieteilijät Nikolai Stepanovitš ja Ljudmila Tšernyh löysivät Aurinkokunnasta pikkuplaneetan. Planeetta nimettiin Roerichin perheen kunniaksi, ja sille annettiin numero 4426.


title: Helena Roerich

text: 6. heinäkuuta 1978 vuorikiipeilijöiden ryhmä nousi nimettömälle vuorenhuipulle Roerich- ja Beluha-huippujen välisen solan kautta. Tämä sola ja nimetön huippu nimettiin Roerichin kunniaksi Urusvatiksi.


title: Helena Roerich

text: Nikolai Roerichin kuoleman 25-vuotisjuhlallisuuksien ja Roerichin syntymän 120-vuosijuhlan aikana 9. lokakuuta 1999 perustettiin muistomerkki Roerich-museon sisäänkäynnin läheisyyteen molempien muistoksi.


title: Helena Roerich

text: The International Centre of the Roerichs pani vuonna 1999 vireille vuosijuhlamitalin "Helena Roerich", joka on omistettu Helena Roerichin syntymän 120-vuosijuhlalle.


title: Helena Roerich

text: Roerichin mukaan nimetty taidekoulu aloitti huhtikuussa 2003 toimintansa Urusvati-instituutin rakennuksessa Intiassa.


title: Helena Roerich

text: Helena Roerich -museo avattiin vuonna 2005 Crookety House -nimisessä entisessä kaksikerroksisessa asuinrakennuksessa Kalinpongissa, missä Roerich oli työskennellyt viimeisten vuosiensa aikana. Museon avaaminen oli ajoitettu 50 vuotta hänen kuolemastaan.


title: Helena Roerich

text: Altailaiseen kylään Ust-Koksaan perustettiin Roerichin mukaan nimetty kirjasto. Vuonna 2007 kirjastossa oli lähes 75 000 julkaisua ja sen palveluja oli käyttänyt yli 1 600 henkilöä. Vuodesta 2003 alkaen kirjasto on ollut jäsenenä Russian Library Associationissa ja yhteisöjäsenenä kansainvälisessä kirjastoalan järjestössä IFLAssa.


title: Helena Roerich

text: Moskovassa perustettiin vuonna 2001 Roerichin mukaan nimetty yleishyödyllinen säätiö, joka rahoittaa Roerichin perinnön popularisointiin ja kulttuuritoiminnan kehittämiseen tähtääviä ohjelmia. Säätiö edistää toimintaa opetuksen, tieteen, kulttuurin, taiteen ja valaistumisen alalla. Yksi säätiön toimintasuunnista on eri taiteenalojen nuorien kykyjen löytäminen ja heidän auttamisensa kehittämään luovia kykyjään. Säätiö perusti myös hänen mukaansa nimetyn kansainvälisen palkinnon, jolla rohkaistaan Roerichin tieteelliseen ja filosofiseen perintöön liittyvää tieteellistä tutkimusta.


title: Ellyes Skhiri

text: Ellyes Skhiri (, s. 10. toukokuuta 1995 Lunel, Ranska) on tunisialainen jalkapalloilija. Keskikentällä pelaava Skhiri edustaa Ranskan pääsarjassa pelaavaa Montpellier’ta.


title: Ellyes Skhiri

text: Skhiri pelasi ensimmäisen maaottelunsa 23. maaliskuuta 2018 harjoitusottelussa Irania vastaan.


title: Ellyes Skhiri

text: Kesäkuussa 2018 Skhiri valittiin Tunisian maajoukkueeseen 2018 MM-kilpailuihin Venäjälle.


title: USS Casco

text: USS Casco voi tarkoittaa seuraavia Yhdysvaltain laivaston aluksia:


title: USS Sandusky

text: USS Sandusky voi tarkoittaa seuraavia Yhdysvaltain laivaston aluksia:


title: USS Wyandotte

text: USS Wyandotte voi tarkoittaa seuraavia Yhdysvaltain laivaston aluksia:


title: Bassem Srarfi

text: Bassem Srarfi (, s. 25. kesäkuuta 1997 Tunis) on tunisialainen jalkapalloilija. Keskikentällä ja hyökkääjänä pelaava Srarfi edustaa Ranskan pääsarjassa pelaavaa OGC Nicea.


title: Bassem Srarfi

text: Srarfi pelasi ensimmäisen maaottelunsa 13. toukokuuta 2017 Afrikanmestaruuskarsintaottelussa Egyptiä vastaan.


title: Bassem Srarfi

text: Kesäkuussa 2018 Srarfi valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa yhden ottelun Panamaa vastaan.


title: Hardy-pojat

text: Hardy-pojat (engl. "The Hardy Boys") on yhdysvaltalainen nuorten jännityskirjasarja, jota ovat kirjoittaneet useat eri tekijät salanimellä Franklin W. Dixon. Sarjan luoja on yhdysvaltalainen kirjailija Edward Stratemeyer. Ensimmäiset osat kirjoitti kanadalainen Leslie MacFarlane. Samaa salanimeä Franklin W. Dixon käytti alkuperäisen sarjan aikana 17 miestä tai naista.


title: Hardy-pojat

text: Kirjasarjan kuvitteelliset päähenkilöt Frank ja Joe Hardy ovat veljeksiä ja isänsä tavoin etsiviä. Toistuvasti veljekset joutuvat jännittäviin tilanteisiin ja ratkovat arvoituksia, kohdaten muun muassa salakuljettajia ja muita rikollisia.


title: Hardy-pojat

text: Veljeksistä vaaleatukkainen Joe (17) on luonteeltaan malttamaton, tummatukkainen Frank (18) taas harkitsevampi. Pojilla on "luonnonlahjana tarkka silmä johtolankojen suhteen", onhan heidän isänsä "Bayportin kuuluisa yksityisetsivä Fenton Hardy, joka oli aikaisemmin kuulunut New Yorkin poliisivoimiin". Veljekset ovat aluksi auttaneet isäänsä rikollisten jäljittämisessä, mutta sittemmin "osoittaneet rohkeutensa ja kykynsä itsenäisinä etsivinä". Hardyn poikien paras ystävä on pulska ja pisamanaamainen Chet Morton, joka ei pidä vaaroista, mutta ottaa silti usein osaa poikien seikkailuihin ja on "osoittautunut aina uskolliseksi avustajaksi".


title: Hardy-pojat

text: Sarjan ensimmäinen osa on Tornilinnan aarre (engl. "The Tower Treasure"), joka ilmestyi Yhdysvalloissa vuonna 1927, suomeksi 1976.


title: Hardy-pojat

text: Vuosina 1927–1979 ilmestyi Grosset & Dunlap -kustantamon kautta 58 "Hardy-pojat"-kirjaa. Sarjaa on jatkettu vielä senkin jälkeen eri kustantamoiden toimesta aina 2000-luvun puolelle saakka. Pitkäkestoisin julkaisusarja on "Hardy Boys Mystery Stories". Siihen kuuluu kaikkiaan 190 osaa, jotka on kirjoitettu vuosina 1927–2005, vaikka alkuperäiseen "Hardy-poikien" "kaanoniin" eli kirjakokoelmaan kuuluvat vain mainitut 58 ensimmäistä osaa.


title: Hardy-pojat

text: Karisto julkaisi 1970–1980-luvuilla "Hardy-poikien" kaksitoista ensimmäistä osaa suomeksi.


title: Tippalukko

text: Tippalukko on mekaaninen laite kahvinkeittimessä, joka estää kahvin valumisen suodatinsuppilosta silloin, kun sen alla oleva pannu otetaan pois.


title: Tippalukko

text: Tippalukko on nykyisin hyvin yleinen kaikissa kahvinkeittimissä, tietyissä keittimissä se on manuaalisesti kytkettävä, tietyissä automaattinen.


title: Pat LaBarbera

text: Pascel Emmanuel "Pat" LaBarbera (s. 7. huhtikuuta 1944 Mt Morris, New York) on yhdysvaltalaissyntyinen, kanadalaistunut jazzmusiikin saksofonisti ja -säveltäjä sekä musiikkipedagogi. Hänen ensimmäinen opettajansa oli hänen klarinetisti-isänsä Joseph; myös veljet Joe ja John ovat jazzmuusikoita.


title: Pat LaBarbera

text: LaBarberan muita opettajia olivat Joe Viola, Don Menza ja Joe Allard (saksofoni), Joe Henderson, Lee Konitz ja Warne Marsh (improvisointi) sekä Bernie Piltch (huilu). LaBarbera opiskeli myös sovitusta ja sävellystä Berklee College of Musicissa vuosina 1964–1967, minkä jälklen hän kiersi vuoteen 1974 Buddy Richin big bandin kanssa. Vuonna 1974 hän asettui Torontoon, ja vuonna 1975 hän liittyi Elvin Jonesin Jazz Machine -kokoonpanoon. Hän on opettanut eri yliopistoissa ja yksityisesti. Hänen oppilaidensa joukossa ovat olleet Ron Allen, Rob Bonisolo, Ralph Bowen, Alex Dean, Vern Dorge, Ken Fornetran, Jeff Johnson, Kirk MacDonald, Mike Murley, Mike Sim, Roy Styffe ja Perry White. Vuosina 1980–1984 LaBarbera toimi "Canadian Musician" -lehden kolumnistina.


title: Pat LaBarbera

text: LaBarbera on kiertänyt paitsi Euroopassa ja Japanissa, myös Etelä-Amerikassa. Hän on ottanut tyyliinsä vaikutteita John Coltranelta. Hänellä on oma kvartettinsa, jossa on toiminut myös pianisti George McFetridge. Hän on tehnyt yhteistyötä trumpetisti Sam Noton ja sellaisten yhdysvaltalaismuusikoiden kuin Red Rodneyn ja Chet Bakerin kanssa. Vuonna 1989 hän johti Irlannin-kiertueella Four in One -kvartettia. Elvin Jones on levyttänyt useita LaBarberan sävellyksistä ("Necessary Evil", "October's Child", "Minor Blues", "Familiar Ground").


Zimbabwen kansallinen kirjasto- ja dokumentointipalvelu (, lyh. NLDS) on Zimbabwen pääkaupungista Hararesta käsin johdettu valtiollinen kirjastolaitos.


title: Zimbabwen kansallinen kirjasto- ja dokumentointipalvelu

text: NLDS perustettiin Zimbabwen parlamentin päätöksellä vuonna 1985. Se vastaa esimerkiksi Zimbabwen kansalliskirjaston () toiminnasta. Kirjastolaitoksen tulisi myös perustaa maakunta- ja paikalliskirjastoja, mutta varojen puutteen takia laajaa yleisten kirjastojen verkkoa ei ole maahan saatu luotua.


text: Käytännössä kansalliskirjastona toimii Bulawayossa sijaitseva ja vuonna 1945 perustettu National Free Library of Zimbabwe, joka on nykyään osa NLDS:ä.


text: Aikuisten, yli 15-vuotiaiden zimbawelaisten lukutaito oli YK:n kehitysohjelma UNEPin mukaan 86,5 prosenttia vuonna 2015.


title: Mike Murley

text: Michael David "Mike" Murley (s. 12. joulukuuta 1961) on kanadalainen jazzmusiikin saksofonisti ja säveltäjä. Hän opiskeli Don Palmerin, Pat LaBarberan, Dave Liebmanin ja Dave Hollandin johdolla. Hän on toiminut muun muassa Shuffle Demons -kokoonpanon jäsenenä ja tehnyt yhteistyötä urkuri Jack McDuffin kanssa. Vuonna 1986 hän myös perusti oman kvartettinsa, jossa hänen kanssaan yleensä soittajina toimivat John MacLeod, Jim Vivian ja Barry Elmes. Murley voitti vuonna 1990 albumillaan "Two Sides" Juno-palkinnon.


title: Neil Swainson

text: Neil James Sinclair Swainson (s. 15. marraskuuta 1955 Victoria, Brittiläinen Kolumbia) on kanadalainen kontrabasisti ja säveltäjä. Hän opiskeli lyhyesti Robert Meyerin johdolla Victoriassa, mutta on pitkälti itseoppinut. Soitettuaan vuosina 1975–1977 Paul Hornin kvintetissä hän muutti Torontoon. Vuosina 1978–1982 hän oli Moe Koffmanin kvintetin jäsenenä, ja hän myös toimi sidemanina Joanne Brackeenin, Doc Cheathamin, George Colemanin, Al Cohnin, Johnny Griffinin, Jay McShannin, Bob Moverin ja Red Rodneyn kaltaisten yhdysvaltalaismuusikoiden kanssa.


title: Neil Swainson

text: Vuosina 1983–1987 Swainson teki yhteistyötä trumpetisti Woody Shawin kanssa. Vuodesta 1985 alkaen hän ajoittain tuurasi Don Thompsonia George Shearingin kokoonpanossa, jossa hänestä lopulta tuli Thompsonin seuraaja vuonna 1988. Shearingin kanssa Swainson on esiintynyt Yhdysvalloissa, Euroopassa, Australiassa ja Japanissa.


title: Claude Kenneson

text: Claude Emile Kenneson (11. huhtikuuta 1935 Port Arthur, Texas – 9. lokakuuta 2013 Edmonton, Alberta) oli yhdysvaltalaissyntyinen, Kanadan kansalaisuuden vuonna 1973 saanut sellisti ja säveltäjä. Hän aloitti sellonsoiton opiskelun Leon Woskan johdolla 6-vuotiaana ja jatkoi opintojaan Texasin yliopistossa Horace Brittin johdolla, Berkshire Music Centressä vuonna 1957 sekä Pablo Casalsin johdolla Kaliforniassa 1960.


title: Claude Kenneson

text: Kenneson asui vakituisesti Kanadassa vuodesta 1959. Hän oli useiden sinfoniaorkestereiden jäsen ja oli mukana perustamassa Corydon-jousitrioa vuonna 1960. Sen muina jäseninä toimivat viulisti Lea Foli ja alttoviulisti Gerald Stanick. Vuosina 1962–1964 Kenneson oli Winnipegin kuninkaallisen baletin musiikillinen johtaja. Kenneson opetti vuosina 1965–1990 Albertan yliopistossa ja oli vuonna 1969 mukana perustamassa Albertan yliopiston jousikvartettia. Kennesonin oppilaiden joukossa olivat Mark Eeles, Shauna Rolston ja Eric Wilson. Hän esiintyi usein Vincenzo Ruggierin sellolla, jonka aikoinaan omisti David Popper. Hän oli sekä resitalisti että kamarimuusikko, joka esiintyi Pohjois-Amerikassa ja Euroopassa.


title: Claude Kenneson

text: Kenneson sävelsi balettia sekä musiikkia laulu- ja soitinkokoonpanoille.


title: Lea Foli

text: Lea Foli (s. 8. syyskuuta 1933 Kelowna, Brittiläinen Kolumbia) on kanadalainen viulisti. Hän aloitti 5-vuotiaana William Gratchin johdolla viulunsoiton opiskelun, jota hän jatkoi Gregori Garbovitskyn, Clifford Evensin, Esther Glazerin, Oscar Shumskyn ja Ivan Galamianin johdolla. Hän muun muassa soitti Vancouverin sinfoniaorkesterissa, toimi Winnipegin sinfoniaorkesterin konserttimestarina (1960–1966) ja soitti viulua Corydon-jousitriossa (1959–1962). Hän pääsi esiintymään Stratfordin festivaalille.


title: Lea Foli

text: Vuosina 1969–1988 Foli toimi konserttimestarina Minneapolisin sinfoniaorkesterissa. Hän soitti usein standardiohjelmiston teoksia solistina ja tulkitsi muiden muassa Béla Bartókin, Alban Bergin, Paul Hindemithin ja William Schumanin konserttoja. Hän toimi viulunsoiton professorina Minnesotan yliopistossa ja oli mukana perustamassa sen jousikvartettia. Hän kuului myös Aspenin festivaalin henkilökuntaan ja esiintyjistöön. Hän vetäytyi julkiselta esiintymisuraltaan vuonna 1988.


title: Libyan Arab Airlinesin lento 1103

text: Libyan Arab Airlinesin lento 1103 oli Libyan Arab Airlinesin Libyan sisäinen reittilento Bengasista Tripoliin. Lennolla 22. joulukuuta 1992 käytetty Boeing 727-2L5 törmäsi Tripolia lähestyessään Libyan ilmavoimien Mikojan-Gurevitš MiG-23UB -hävittäjään. Lennolla 1103 oli 147 matkustajaa ja kymmenen miehistön jäsentä, ja kaikki koneessa olleet menehtyivät onettomuudessa. Hävittäjän kaksihenkinen miehistö pelastautui heittoistuimilla ja selvisi. Se on Libyan historian tuhoisin lento-onnettomuus.


title: Libyan Arab Airlinesin lento 1103

text: On epäilty, että kyseessä ei todellisuudessa ollut törmäys, vaan Muammar Gaddafin hallinnon järjestämä pommi-isku tai alasampuminen.


title: Libyan Arab Airlinesin lento 1103

text: Lento 1103 lähestyi Tripolia, kun lennonjohto pyysi sitä lentämään odotuskuviota Papa Echo -radiomajakan luona lähellä lentokenttää, 3 000 jalan korkeudessa. Kello 8.05 miehistölle kerrottiin odotuksen jatkuvan vielä kolme minuuttia, jotta juuri lentoon lähtenyt MiG-23UB voisi ohittaa koneen. MiG-23 nousi ylöspäin kääntyen samalla vasemmalle ja suuntasi kohti Papa Echo -majakkaa. Noin 3 000 jalan korkeuteen päästyään MiG-23 osui lennon 1103 sivuvakaajaan, jolloin koneen pyrstö irtosi. Lento 1103 joutui hallitsemattomaan syöksyyn. MiG-23:n molemmat lentäjät pelastautuivat heittoistuimella. Onnettomuudesta syytettiin hävittäjässä olleita lentäjää ja kouluttajaa, ja he saivat vuosien vankeustuomion.


title: Libyan Arab Airlinesin lento 1103

text: Onnettomuuden jälkeen Libyan siviili-ilmailuviranomaisen edustaja kertoi lehdistölle, ettei hänellä ollut lupaa kertoa onnettomuudesta mitään, ei edes osallisena olleen matkustajakoneen tyyppiä. Uhrit haudattiin joukkohautaan Tripolin ulkopuolelle. Ulkomaalaisten uhrien ruumiita ei palautettu kotimaihinsa, eikä heidän läheisiään päästetty aluksi vierailemaan hautapaikalla.


title: Libyan Arab Airlinesin lento 1103

text: MiG-23-koneessa ollut kouluttaja Abdel Majid Tayari, joka joutui onnettomuudeen jälkeen vankilaan, kertoi Muammar Gaddafin kuoleman jälkeen, että koneet eivät törmänneet. Sen sijaan hän kertoi matkustajakoneen räjähtäneen itsekseen, ja joko koneen kappaleiden tai paineaallon pudottaneen liian lähellä olleen MiG-23:n. Libyaa syytettiin onnettomuuden aikaan osallisuudesta Lockerbien pommi-iskuun, ja onkin epäilty, että Gaddafi halusi koneen räjähtävän Välimeren yllä, jotta voisi syyttää Yhdysvaltain laivastoa kostoiskusta. Kun koneeseen asetettu pommi ei räjähtänyt, Gaddafi määräsi koneen ammuttavaksi alas.


title: Libyan Arab Airlinesin lento 1103

text: Toisen teorian mukaan Gaddafin hallinto halusi onnettomuuden järjestämällä näyttää länsivalloille, miten näiden asettamat pakotteet haittasivat matkustajakoneiden huoltoa ja aiheuttivat siten siviiliuhreja. Gaddafin alaisuudessa diplomaattina toiminut, sittemmin länsivaltoihin loikannut Ali Aujali kertoi, että Gaddafi halusi onnettomuuden lavastamalla osoittaa tavallisen kansan kärsivän ”länsimaisen terrorismin” vaikutuksista.


title: Libyan Arab Airlinesin lento 1103

text: Libyan hallitus on luvannut tutkia tapahtumat uudelleen.


title: Libyan Arab Airlinesin lento 1103

text: Ensimmäinen muistotilaisuus onnettomuuden uhreille järjestettiin lähellä Tripolia vuonna 2011, 19 vuotta onnettomuuden jälkeen. Vuoden 2012 muistotilaisuuteen osallistunut Libyan kansalliskokouksen puheenjohtaja Mohammed Megaryef kertoi, että viranomaisilla on mahdollisuus selvittää totuus tapahtumista.


title: Max Pirani

text: Max Gabriel Pirani (4. elokuuta 1898 Melbourne, Australia – 5. elokuuta 1975 Lontoo, Iso-Britannia) oli kansainvälisesti vaikuttanut australialaissyntyinen pianisti ja musiikkipedagogi. Hän opiskeli ensin Melbournen konservatoriossa ja sitten Max Vogrichin johdolla New Yorkissa. Vuonna 1923 hän perusti viulisti Leila Doubledayn (myöhemmin "Pirani") ja sellisti Charles Hambourgin kanssa Pirani Trion, joka kiersi kansainvälisesti vuoteen 1940. Hän työskenteli sittemmin Kanadassa, jossa hänen oppilaidensa joukossa olivat Dorothy Bee, Gordon K. Greene, Audrey Johannesen, Warren Mould ja John Searchfield. Vuodesta 1948 hän asui Englannissa, jossa hän teki tunnetuksi ja kehitti Emanuel Moorin tekniikkaa sekä kirjoitti tämän elämäkerran (1959).


title: West Virginia State Capitol

text: West Virginia State Capitol on Länsi-Virginian osavaltion parlamenttirakennus. Charlestonissa sijaitsevan rakennuksen on suunnitellut arkkitehti Cass Gilbert. Rakennuksen rakennustyöt aloitettiin vuonna 1924 ja ne saatiin päätökseen vuonna 1932.


title: Tähtiliikkeen eduskuntaryhmä

text: Tähtiliikkeen eduskuntaryhmä (tl) on kansanedustaja Paavo Väyrysen muodostama ryhmä eduskunnassa. Eduskuntaryhmä oli aikaisemmalta nimeltään Kansalaispuolueen eduskuntaryhmä.


title: Tähtiliikkeen eduskuntaryhmä

text: Ryhmän perusti 18. kesäkuuta 2018 eduskuntaan Euroopan parlamentista kesken vaalikauden palannut Paavo Väyrynen.


title: Tähtiliikkeen eduskuntaryhmä

text: Eduskuntaryhmän perustamisen aikaan Kansalaispuolueessa oli kaksi kilpailevaa hallitusta, Paavo Väyrysen sekä Sami Kilpeläisen johtamat hallitukset. Kilpeläisen johtama hallitus oli ennen Väyrysen palaamista tehnyt päätöksen Väyrysen erottamisesta, mutta Helsingin käräjäoikeus määräsi päätöksen täytäntöönpanon keskeytettäväksi, jonka takia Väyrynen oli eduskuntaan palaamisen aikana puolueen jäsen. Lokakuussa 2018 Väyrynen vaihtoi eduskuntaryhmän nimen Tähtiliikkeen eduskuntaryhmäksi.


title: Liike Nyt -eduskuntaryhmä

text: Liike Nyt -eduskuntaryhmä (liik) on Liike Nyt -liikkeen yhteistyöelin eduskunnassa.


title: Liike Nyt -eduskuntaryhmä

text: Ryhmän perusti kokoomuksen eduskuntaryhmästä eronnut Hjallis Harkimo 26. huhtikuuta 2018. Ryhmään liittyi aiemmin Perussuomalaiseen ja Siniseen eduskuntaryhmään kuulunut Maria Lohela tammikuussa 2019.


title: Tokion Suomi-koulu

text: Tokion Suomi-koulu on täydentävää kielen ja kulttuurin opetusta antava vapaaehtoinen koulu Tokiossa. Se kuuluu maailmanlaajuiseen Suomi-koulujen verkostoon. Tokion Suomi-koulu on tarkoitettu 3-18 -vuotiaille Suomesta ja suomen kielestä kiinnostuneille oppilaille. Opetukseen osallistuminen on maksullista. Koulu saa osan rahoituksestaan Opetushallitukselta. Nykyään koulu toimii Tokyo International Schoolin tiloissa.


title: Tokion Suomi-koulu

text: Suomi 100: Terveisiä Tokion Suomi-koulusta (Yle.fi)


title: Tokion Suomi-koulu

text: Tokion Suomi-koulun toimintakertomus 2013-2014 (PDF)


title: Dublinin Suomi-koulu

text: Dublinin Suomi-Koulu on tarkoitettu 7-15 -vuotiaille lapsille, joilla on vähintään suomen kielen ymmärtämisen taito. Osallistuminen on vapaaehtoista ja maksullista. Koulu kokoontuu noin joka toinen viikonloppu. Toiminnassa ovat mukana Irlanti-Suomi -seura ja Opetusministeriö.


title: Dublinin Suomi-koulu

text: Yle.fi: Suomi 100: Terveisiä Dublinin Suomi-koulusta


title: James Buchanan Duke

text: James Buchanan Duke, lempinimi "Buck", (23. joulukuuta 1856 – 10. lokakuuta 1925) oli yhdysvaltalainen tupakka- ja sähköteollisuusmies, joka kehitti nykyaikaisia tupakan valmistus- ja markkinointimenetelmiä, ja tunnetaan myös osallistumisestaan Duke Universityn perustamiseen.


title: James Buchanan Duke

text: Duke syntyi lähellä Durhamia North-Carolinassa. Hänen isänsä oli teollisuusmies ja hyväntekijä Washington Duke (1820-1905) ja hänen äitinsä Artelia Roney Duke.


title: James Buchanan Duke

text: Duke oli naimisissa kahdesti, ensin vuosina 1904-1906 Lillian Fletcher McCredyn kanssa. He erosivat vuonna 1906 eikä heillä ollut lapsia. Vuonna 1907 hän meni naimisiin Nanaline Holt Inmanin kanssa. Heidän ainoa lapsensa, tytär Doris, syntyi 22. marraskuuta 1912.


title: Pronssikaulus

text: Pronssikaulus on ainakin Euroopan varhaispronssikaudelta noin 2000 eaa. lähtien yleisessä käytössä ollut korumuoto, joka ripustettiin kaulaan kuin kaulakoru. Se oli yleensä edestä niin korkea, että se peitti kaulan osittain näkyvistä. Ne olivat yleisesti käytössä myös Skandinavian pronssikauden kulttuurissa Monteliuksen periodeilla II–IV eli noin 1500–900 eaa.


title: Pronssikaulus

text: Vanhemmalla pronssikaudella (periodit II tai III) pronssikaulus oli hevosenkengän muotoon taivutettu pronssipelti, joka oli yleensä koristeltu kaksoisspiraalein, ympyräkuvioin taikka vaakasuuntaisilla rihloilla tai viivaornamenteilla, tai jopa näiden kaikkien yhdistelmillä. Toisten pronssikauluksien päistä olivat niin kiinni toisissaan ja ne laitettiin kaulaan avaamalla ne käsin. Muut pronssikaulukset taas olivat niin avoimet, että ne pysyivät kaulassa vasta narulla tai nauhalla, joka sidottiin niskan taakse. Näissä kauluksissa olivat niiden päät takomalla rullattu putkelle, jotta putkeen olisi voinut pujottaa narun tai nauhan. Vanhemman pronssikauden kaulukset ovat yleensä löytyneet naisten haudoista.


title: Pronssikaulus

text: Nuoremman pronssikauden (periodit III–V) pronssikaulukset olivat erilaisia edellisiin verrattuna. Ne olivat kolmen kaularenkaan tapaisten korunosien päällekkäin yhteen kytkettyjä kaulakoruja. Kolmet korunosat päättyvät niskan molemmilla sivuilla ketjuun, jolla koru ripustettiin kaulaan. Nuoremman pronssikauden kaulukset ovat löytyneet votiivilahjoina soista yhdessä naisten korujen kanssa.


title: Pronssikaulus

text: Vielä 1800-luvulla pronssikauluksia kutsuttiin nimellä "diademer", sillä ne uskottiin olevan otsan alueen koristeita. Tutkijat tulivat toisiin ajatuksiin erään haudan tutkimuksissa, missä pronssikaulus löytyi leuan alta.


title: Pronssikaulus

text: Pronssikaulus ei ole suomenkieleen vakiintunut nimitys, vaan se on mukaeltu käännös sanoista , , ja . Pronssi-attribuutti on sikäli tarpeeton, ettei niitä juurikaan ole valmistettu muista metallista. Painavimmat kaulukset, mutta erittäin harvinaisia, on valmistettu hopeasta ja kullasta.


title: Pronssikaulus

text: Tanskassa ja Ruotsissa on löydetty runsaasti pronssikauluksia hautalöytöinä ja votiivilahjoina, jotka on upotettu lampiin tai kaivettu maahan. Rikkinäisiä kauluksia on löydetty kätköistä, jotka ovat odottaneet uudelleen sulattamista.


title: Pronssikaulus

text: Tanskan pronssikauluksista voisi mainita esimerkkinä Vognserup Engen votiiviuhrin kaksi ehjää kaulusta.


title: Pronssikaulus

text: Ruotsin Statens Historiska Museetin tietokannasta löytyy esimerkkejä 15 pronssikauluksesta:


title: Pronssikaulus

text: Norjasta tunnetaan seitsemän pronssikaulusta. Ne ajoitetaan kaikki periodeille II tai III. Niitä on löydetty Regestä, Brautista, Vigrestadista, Rykkjasta, Tennevikistä (kaksi) ja Trondenesistä.


title: Pronssikaulus

text: Suomesta ja Baltian maista ei tunneta pronssikauluksia.


title: MPTP

text: MPTP eli 1-metyyli-4-fenyyli-1,2,3,6-tetrahydropyridiini (CHN) on tetrahydropyridiinijohdannaisiin kuuluva orgaaninen yhdiste. Yhdistettä käytetään lääketieteessä Parkinsonin taudin syntymekanismien ja hoitojen tutkimiseen.


title: MPTP

text: Huoneenlämpötilassa MPTP on väritöntä kiteistä ainetta. Yhdisteellä on taipumus sublimoitua jo huoneenlämpötilassa.


title: MPTP

text: MPTP:tä muodostuu sivutuotteena desmetyyliprodiinin (MPPP) valmistuksessa erityisesti silloin kun desmetyyliprodiinia valmistetaan huumausainekäyttöön. Desmetyyliprodiinin valmistuksen eräs välivaihe hajoaa MPTP:ksi kuumennuksen tai vahvasti happamien olosuhteiden vaikutuksesta. MPTP läpäisee veri-aivoesteen ja kulkeutuu keskushermostoon. Se metaboloituu ihmisen aivosoluissa MAO‐B-entsyymin vaikutuksesta 1-metyyli-4-fenyylipyridiniumkationiksi (MPP), joka on varsinainen neurotoksinen yhdiste. MPP sitoutuu neuromelaniiniin. MPP on voimakas NADH-dehydrogenaasin eli kompleksi I:n estäjä, ja tämän vuoksi se estää soluhengityksen, ja seurauksena on hermosolujen oksidatiivinen stressi ja lopulta kuolema. Aivojen harmaan aineen tuhoutuminen johtaa pitkälle edenneen Parkinsonin taudin kaltaiseen tilaan. Oireet helpottuvat levodopalääkityksellä.


title: MPTP

text: Ensimmäisen kerran synteettisen desmetyyliprodiinin käytöstä aiheutuneen Parkinsonin taudin kaltaisesta tilasta raportoitiin vuonna 1979. Tällöin oireita aiheuttanutta ainetta ei vielä kuitenkaan tunnistettu. MPTP tunnistettiin oireet aiheuttavaksi aineeksi vuonna 1982, ja tulokset julkaistiin vuonna 1983. Tämän jälkeen MPTP:stä on tullut tärkeä yhdiste tutkittaessa Parkinsonin taudin syntyä eläinkokeissa ja tutkittaessa uusia Parkinsonin taudin hoitoja.


title: Suomen Caritas

text: Suomen Caritas (, ) on vuonna 1960 perustettu katolinen avustusjärjestö, joka on osa maailmanlaajuista Caritas-järjestöjen verkostoa ("Caritas Internationalis"). Caritaksen toiminta pohjautuu katolisen kirkon yhteiskunnalliseen opetukseen. Suomen Caritas toimii Suomessa erityisesti maahanmuuttajien parissa yhteistyössä katolisten seurakuntien kanssa. Lisäksi Suomen Caritas tukee kehitysyhteistyöhankkeita Latinalaisessa Amerikassa, Aasiassa ja Afrikassa paikallisten kumppanien sekä muiden eurooppalaisten Caritas-järjestöjen kanssa.


title: Suomen Caritas

text: Suomen Caritas saa tukea yksityishenkilöiltä, yhteisöiltä sekä julkisen sektorin toimijoilta Suomessa.


title: Suomen Caritas

text: Suomen Caritaksella on toimisto ja pieni kauppa Meilahdessa, Helsingissä.


title: Suomen Caritas

text:
Katolinen.fi: Caritas - Caritas on katolinen avustusjärjestö
Suomen Caritaksen kotisivu


title: Arvo Ylpön muistomerkki

text: Arvo Ylpön muistomerkki eli Hopeinen puu on Helsingin Vallilassa sijaitseva, kuvanveistäjä Jukka Tuomisen toteuttama muistomerkki arkkiatri Arvo Ylpölle. Vuonna 2010 pystytetty muistomerkki sijaitsee Mäkelänkadun ja Hämeentien risteyksessä Lääkäritalon edustalla.


title: Arvo Ylpön muistomerkki

text: Muistomerkki muodostuu ovaalin muotoisesta sileäpintaisesta metalliosasta, josta nousee hopeoitu teräksinen puu sekä aukon läpi kasvava oikea pihlaja. Teos symboloi orgaanista kasvua ja elämän kiertokulkua, ja kuvaa siten vertauskuvallisesti Ylpön elämäntyötä lääkärinä. Teräspuu on tehty muotin avulla kopioksi elävästä puusta. Muistomerkkiin kuuluu lisäksi matala kivimuuri, johon on kirjattu Arvo Ylpön ja teoksen nimi.


title: Arvo Ylpön muistomerkki

text: Muistomerkin tilasi Suomen Lääkäriliitto, joka halusi sen toimitalonsa luo Helsingin Vallilaan. Helsingin kaupunkineuvottelukunta piti parempana sijoituspaikkana Meilahden sairaala-aluetta, joka olisi liittynyt lähemmin Ylpön elämäntyöhön. Muistomerkistä julistettiin vuonna 2007 kaksivaiheinen kilpailu, johon saapui 140 ehdotusta. Voittajaksi valittiin toukokuussa 2008 kuvanveistäjä Jukka Tuomisen ehdotus "Hopeinen puu". Muistomerkki paljastettiin Lääkäriliiton perustamisen 100-vuotispäivänä 26. helmikuuta 2010. Paljastuksen suoritti Arvo Ylpön leski Lea Ylppö ja tilaisuudessa puhui emeritusprofessori Kauko Kouvalainen.


title: Uimataito

text: Uimataito on määritelty Pohjoismaissa seuraavasti: henkilö on uimataitoinen, jos hän syvään veteen jouduttuaan osaa uida 200 metriä, josta 50 metriä selällään.


title: Uimataito

text: Näillä kriteereillä vuonna 2011 Suomen kuudesluokkalaisista noin 70 prosenttia ei osaa uida ja 15–64 -vuotiaista aikuisista puolestaan 68 prosenttia oli uimataitoisia. Erityisen heikko oli suomalaisten 55–64-vuotiaiden naisten uimataito: heistä vain 42 prosenttia osasi uida. Aikuisen uimataitoon vaikuttavatkin ikä, sukupuoli, kouluvuosien määrä ja asuinpaikka.


title: Rombidodekaedri

text: Rombidodekaedri on kupera monitahokas, jolla on 12 keskenään yhtenevää neljäkkään muotoista tahkoa, 24 särmää ja 14 kärkeä. Kärkiä sillä on kahdenlaisia, sillä osassa niistä kohtaa toisensa neljä, toisissa vain kolme tahkoa. Rombidodekaedri kuuluu Catalanin kappaleisiin, sillä se on kuboktaedrin duaalimonitahokas.


title: Rombidodekaedri

text: Rombidodekaedrin kuvasi ensimmäisenä Johannes Kepler.


title: Rombidodekaedri

text: Rombidodekaedri voidaan muodostaa kuutiosta lisäämällä sen jokaisen tahkon ulkopuolelle nelisivuinen pyramidi, jonka pohja peittää kuution tahkon kokonaisuudessaan ja jonka korkeus on puolet kuution särmän pituudesta. Pyramidin sivutahkot ovat tosin tasakylkisiä kolmiota, mutta näin muodostettujen, kuution vierekkäisille tahkoille asetettujen pyramidien ne sivutahkot, jotka rajoittuvat samaan alkuperäiseen kuution särmään, ovat samassa tasossa ja muodostavat yhdessä neljäkkään.


title: Rombidodekaedri

text: Vastaavalla tavalla voidaan rombidodekaedri muodostaa myös käyttämällä pohjana säännöllistä oktaedria, jonka jokaiselle sivutahkolle asetetaan kolmisvuinen pyramidi, jonka korkeus on valittu niin, että vierekkäisten pyramidien sivutahkot ovat samassa tasossa.


title: Rombidodekaedri

text: Rombidodekaedri on zonoedri eli sen jokaisella sivulla on symmetriakeskus. Se on kuboktaedrin duaalikappale.


title: Rombidodekaedri

text:
Jos rombidodekaedrin särmän pituus on "r", on sen jokaisen tahkon pidemmän lävistäjän pituus formula_1 ja lyhemmän lävistäjän formula_2 Jokaisen tahkon pidemmän ja lyhemmän lävistäjän suhde on siis formula_3, mistä seuraa, että sen terävä kulma on suurudeltaan formula_4
eli noin 70,53° (1,231 radiaania).


title: Rombidodekaedri

text: Kuboktaedri kuuluu Arkhimedeen kappaleisiin. Koska rombidodekaedri on sellaisen duaalikappale, se on isoedrinen eli sen kaikki tahkot ovat keskenään yhtenevät. Tämän vuoksi sen symmetriaryhmä on "transitiivinen" kappaleen tahkojen joukon suhteen. Toisin sanoen valittiinpa rombidodekaedrista mitkä tahansa kaksi tahkoa A ja B, kappale voidaan aina kuvata rotaatiolla tai peilauksella itselleen siten, että tahko A kuvautuu tahkolle B.


title: Rombidodekaedri

text: Rombidodekaedri on myös yksi yhdeksästä särmätransitiivisesta kuperasta monitahokkaasta, toisin sanoen valittiinpa siitä mitkä tahansa kaksi särmää A ja B, kappale voidaan kuvata itselleen yhtenevyyskuvauksella siten, että särmä A kuvautuu särmälle B. Muut tällaiset kappaleet ovat viisi Platonin kappaletta sekä kuboktaedri, ikosidodekaedri ja rombinen triakontaedri.


title: Rombidodekaedri

text: Rombidodekaedri kuuluu tilan täyttäviin monitahokkaisiin. Toisin sanoen rombidodekaedreja voidaan asetella vierekkäin ja päällekkäin niin, että ne täyttävät kolmiulotteisen tilan ilman, että niiden väliin jää tyhjää tilaa. Tätä voidaan verrata siihen, miten esimerkiksi säännöllisillä kuusikulmioilla voidaan täyttää taso.


title: Rombidodekaedri

text: Graafissa, jonka solmuina ovat rombidodekaedrin kärjet, ei ole Hamiltonin polkua.


title: Rombidodekaedri

text:
Rombidodekaedri voidaan jakaa sen keskipisteen kautta kulkevilla tasoilla neljäksi kolmikulmaiseksi trapetsoedriksi. Tämä vastaa sitä, miten säännöllinen kuusikulmio voidaan jakaa neljäkkäiksi, joilla myös voidaan täyttää taso.
Matemaattisesti voidaan osoittaa, että kuution neliulotteisen vastineen eli tesseraktin kolmiulotteinen varjo sen vastakkaisten kärkien kautta kulkevan lävistäjän suunnassa olisi rombidodekaedri.


title: Rombidodekaedri

text: Jos rombidodekaedrin särmän pituus on "a", sen sisään piirretyn pallon säde on


title: Rombidodekaedri

text: Rombdidodekaedrin jokaista särmää sivuavan pallon säde on


title: Rombidodekaedri

text: ja sen ympäri piirretyn pallon


title: Rombidodekaedri

text:
Jos rombidodekaedrin särmä on "a", sen pinta-ala on
ja tilavuus


title: Rombidodekaedri

text: Rombidodekaedrilla on neljänlaisia symmetria-akseleita, jotka kulkevat sen tahkojen keskipisteiden, särmien keskipisteiden tai kahdenlaisten kärkien kautta. Näiden symmetria-akselien suunnassa kappaleella on myös neljä erilaista suorakulmaista projektiota. Projektiot kärkien kautta kulkevien lävistäjien suhteen vastaavat Coxeterin tasoja B and A.


title: Rombidodekaedri

text: Rombidodekaedri voidaan sijoittaa origon ympärille niin, että sen niiden kärkipisteiden karteesiset koordinaatit, joissa kolmen tahkon tylpät kulmat kohtaavat toisensa, ovat


title: Rombidodekaedri

text: Tällöin niiden kuuden kärkipisteen koordinaatit, joissa neljän tahkon terävät kulmat kohtaavat toisensa, ovat:


title: Rombidodekaedri

text: Rombidodekaedria voidaan pitää pyritoedrinn rajatapauksena. Pyritoedrin kärkipisteiden koordinaatit ovat (±1, ±1, ±1) ja (0, 1 + "h", 1 - "h"). Rajatapauksessa, kun parametrin "h" arvo on 1, tuloksena saadaan rombidodekaedri.


title: Rombidodekaedri

text: Rombidokdekaedrien kyky täyttä tilaa ilmenee esimerkiksi pintakeskisessä kuutiollisessa (fcc) kidehilassa. Tällaisessa kidehilassa se kutakin atomia ympäröivä tila, joka on lähempänä kyseisen atomin ydintä kuin minkään naapuriatomin ydintä, on rombidodekaedrin muotoinen. Lisäksi tilakeskeisen kuutiollisen (bcc) hilan Brillouinin vyöhyke on rombidodekaedri. Rombidodekaedrin kaltainen rakenne esiintyy myös timanttirakenteisessa kidehilassa. Siitä tosin puuttuu puolet niistä rombidodekaedrin kärkipisteistä, joissa kolme tahkoa kohtaa toisensa.


title: Rombidodekaedri

text: Jotkin mineraalit kuten granaatti kiteytyvät tavallisimmin rombidodekaedrin muotoisiksi kiteiksi. Timantitkin ovat joskus rombidodekaedrin muotoisia, joskin ne luonnossa tavallisimmin ovat oktaedreja. Rombidodekaedri esiintyy


title: Rombidodekaedri

text: Mehiläiset käyttävät hyväkseen rombidodekaedrin geometriaa rakentaessaan hunajakennot siten, että niiden jokainen koppi on muodoltaan kuusikulmainen prisma, jonka päässä on rombidodekaedrin puolikas.


title: Vitali Kravtsov

text: Vitali Jurjevitš Kravtsov (; s. 23. joulukuuta 1999 Vladivostok, Venäjä) on venäläinen jääkiekkoilija, joka pelaa KHL-joukkue Traktor Tšeljabinskissä. New York Rangers varasi hänet koko NHL:n varaustilaisuuden yhdeksäntenä pelaajana kesällä . Kravtsov on pelipaikaltaan oikea laitahyökkääjä.


title: Vitali Kravtsov

text: Elite Prospects -sivuston mukaan Kravtsov on isokokoinen ja taitava hyökkääjä, joka voi pelata monipuolisesti eri rooleissa ja tekee hyvin pisteitä. Hän kykenee pelaamaan röyhkeästi ja on varsin raamikas, mutta Kravtsovin tulisi kuitenkin lisätä massaa. Hän menee nopeasti ruuhkatilanteisiin, mutta voisi takakarvata vielä aktiivisemmin. Kravtsov pelaa hyvin myös puolustussuuntaan ja peittää hyvin vastustajan syöttölinjoja. Hän on myös hyvä käsistään ja peliälyltään.


title: Vitali Kravtsov

text: "Faneille.com" -sivuston toimittaja Toni Rajamäen mukaan Kravtsov on 189-senttinen laituri, joka on hyvin liikkuva ja erittäin taitava pelaaja, minkä lisäksi hän tykkää pelata kovaa ja jämäkästi. Rajamäen mukaan Kravtsov muistuttaa pelityyliltään hieman Jevgeni Malkinia.


title: Vitali Kravtsov

text: Kravtsov syntyi Vladivostokissa, mutta hän on Belyje Medvedi Tšeljabinskin kasvatti. Kravtsov oli kaudella 2015–2016 Traktor Tšeljabinskin U17-junioreiden paras maalintekijä 22 osumallaan. Kauden hän pelasi pääasiassa Venäjän nuorten MHL-liigaa Belyje Medvedissä, jonka paras pistemies ja syöttäjä Kravtsov oli pudotuspeleissä tehoilla 2+4=6. Hän jakoi myös joukkueen sisäisen tehotilaston voiton Aleksandr Podkorytovin kanssa lukemalla +4. Kravtsov pelasi kauden aikana myös MHL:n tähdistöottelussa. Hän debytoi samalla kaudella myös Traktorin KHL-joukkueessa, jossa Kravtsov sai tililleen kolme runkosarja- ja kuusi playoff-ottelua. Hän pelasi miesten pelejä myös kuuden ottelun verran seuran farmijoukkue Tšelmet Tšeljabinskissä, VHL:ssä.


title: Vitali Kravtsov

text: Kravtsov teki KHL-debyyttinsä vain 13 päivää ennen 17-vuotissyntymäpäiväänsä 10. joulukuuta 2016 Admiral Vladivostokia vastaan. Hän sai ottelussa jääaikaa 29 sekuntia. Kravtsov teki KHL-uransa ensimmäisen maalin ja kauden ainoaksi jääneen tehopisteensä konferenssipuolivälierien ensimmäisessä ottelussa 22. helmikuuta 2017 Barys Astanaa vastaan. Hän keräsi ottelusta teholukeman +2, vaikka Kravtsov sai ottelussa jääaikaa vain 3.56 minuuttia, mutta hän tosin keräsi myös neljä jäähyminuuttia. Kravtsov valittiin pudotuspelikierroksen päätteeksi KHL:n viikon tulokkaaksi.


title: Vitali Kravtsov

text: Kausi 2017–2018 oli Kravtsoville varsinainen tulokaskausi KHL:ssä ja hän teki 35 runkosarjaottelussa tehot 4+3=7. Pudotuspeleissä Kravtsovin pistetahti kasvoi entisestään, kun hän teki 16 ottelussa tehot 6+5=11. Kravtsov teki KHL:n uuden pudotuspelien tulokkaiden piste-, maali- ja syöttöennätyksen. Maaliennätystä sivusi samana keväänä myös Jokereiden Eeli Tolvanen, jonka kausi kuitenkin päättyi konferenssivälieriin. Kravtsov valittiin sekä KHL:n maalis- että huhtikuun kuukauden tulokkaaksi. Hänet valittiin myös liigan viikon tulokkaaksi sekä konferenssipuolivälierien, konferenssivälierien että konferenssifinaalien päätteeksi. Kravtsov palkittiin lopulta koko KHL:n vuoden tulokkaana Aleksei Tšerepanovin muistopalkinnolla. Valinta aiheutti pienen kohun varsinkin Suomessa, sillä mm. KHL:n 18-vuotiaiden runkosarjan piste-ennätyksen rikkonutta Jokereiden Eeli Tolvasta pidettiin yleisesti selkeänä voittajasuosikkina. Erään "Iltalehdelle" antaman venäläislähteen mukaan hänen haluttiin olevan varmasti paikalla KHL:n palkintogaalassa, mutta Tolvanen oli kuitenkin siirtynyt KHL-kauden päätteeksi Nashville Predatorsin NHL-joukkueeseen.


title: Vitali Kravtsov

text: New York Rangers varasi Kravtsovin koko NHL:n varaustilaisuuden yhdeksäntenä pelaajana kesällä . Heinäkuussa hän teki vuoden mittaisen jatkosopimuksen Traktor Tšeljabinskin kanssa. Kravtsov pelasi kaudella 2018–2019 ssa.


title: Vitali Kravtsov

text: Kravtsov pelasi alle 20-vuotiaiden MM-kilpailuissa vuonna 2019, jolloin hän toimi Venäjän varakapteenina ja voitti pronssia.


title: Vitali Kravtsov

text: Kravtsov on pelannut myös viisi B-maaottelua.


title: Tero Seppälä

text: Tero Seppälä on seuraavien henkilöiden nimi:


title: Arto Lindberg

text: Arto Lindberg tarkoittaa ainakin seuraavia suomalaisia:


title: Arto Lindberg (kunnanjohtaja)

text: Arto Lindberg on suomalainen kunnanjohtaja. Hän on ollut vuodesta 2017 Tuusulan pormestari. Hän on toiminut politiikassa SDP:n jäsenenä.


title: Arto Lindberg (kunnanjohtaja)

text: Lindberg on koulutukseltaan rakennusinsinööri. Ennen pormestariksi valintaa hän työskenteli kiinteistöpäällikkönä ja toimi vuodesta 1992 Tuusulassa SDP:n kunnanvaltuutettuna.


title: Grigori Denisenko

text: Grigori Georgijevitš Denisenko (; s. 24. tammikuuta 2000 Novosibirsk, Venäjä) on venäläinen jääkiekkoilija, joka pelaa KHL-joukkue Lokomotiv Jaroslavlissa. Hän on pelipaikaltaan vasen laitahyökkääjä. Florida Panthers varasi Denisenkon ensimmäisellä kierroksella 15. pelaajana . Hän laukoo oikealta.


title: Grigori Denisenko

text: "The Sports Forecaster" -sivuston mukaan Denisenko on klassinen venäläinen laitahyökkääjä, joka nauttii kiekon leipomisesta mailallaan. Hänellä on hyvät pelintekotaidot, mutta Denisenko omaa myös vastustajan peliä rikkovia taitoja hyökkäyspäässä. Hän ei ole kuitenkaan optimaalisen kokoinen NHL-tasolle. Denisenkon tulisi lisätä massaa, parantaa puolustuspelaamistaan ja kurinalaisuuttaan.


title: Grigori Denisenko

text: Denisenko syntyi Novosibirskissä, mutta hän loi suurimman osan junioriurastaan kuitenkin Lokomotiv Jaroslavlissa. Denisenko voitti kauden 2013–2014 päätteeksi Venäjän U15-sarjan mestaruuden ja kauden 2014–2015 päätteeksi pronssia. Hän pelasi jälkimmäisen kauden kuitenkin suurimmaksi osaksi Lokomotivin U16-junioreissa, joiden paras pistemies ja syöttäjä Denisenko oli tehoilla 26+51=77, kuten myös U17-junioreissa seuraavalla kaudella 2015–2016 tehoilla 22+39=61. Kaudella 2016–2017 hän oli Venäjän nuorten MHL-liigassa Loko Jaroslavlin kolmanneksi paras pistemies tehoilla 9+13=22.


title: Grigori Denisenko

text: Kauden 2017–2018 Denisenko pelasi suurimmaksi osaksi Loko Jaroslavlin MHL-joukkueessa, jossa hän voitti kauden päätteeksi mestaruuden, Harlamov Cupin. Denisenko nousi samalla kaudella pudotuspeleissä Lokomotiv Jaroslavlin KHL-joukkueeseen ja sai siellä tililleen neljä ottelua ilman tehopisteitä. Hän teki KHL-debyyttinsä toisessa konferenssivälieräottelussa 17. maaliskuuta 2018 vieraissa SKA Pietaria vastaan. Denisenko sai ottelussa jääaikaa 6.07 minuuttia.


title: Grigori Denisenko

text: Florida Panthers varasi Denisenkon ensimmäisellä kierroksella 15. pelaajana . Hän teki Lokomotivissa KHL-uransa avausmaalin kauden 2018–2019 kolmannessa ottelussa 9. syyskuuta 2018 vieraissa HC Slovan Bratislavaa vastaan.


title: Grigori Denisenko

text: Denisenko pelasi alle 20-vuotiaiden MM-kilpailuissa vuonna 2019, jolloin hän voitti pronssia. Denisenko jakoi tehoilla 4+5=9 koko turnauksen pistepörssin voiton Suomen Aleksi Heponiemen kanssa, mutta hän vei varsinaisen kärkisijan suuremmalla maalimäärällään. Denisenko valittiin turnauksen tähdistökentälliseen. Hänet valittiin myös Yhdysvaltoja pelatun välieräottelun päätteeksi joukkueensa ottelun parhaaksi pelaajaksi.


title: Grigori Denisenko

text: Denisenko pelasi myös alle 18-vuotiaiden Ivan Hlinkan muistoturnauksessa vuonna 2017 sekä samana vuonna alle 19-vuotiaiden World Junior A Challengessa. Hän pelasi World U-17 Hockey Challengessa vuonna 2016, jolloin Denisenko voitti pronssia. Hän edusti Venäjän alle 17-vuotiaiden maajoukkuetta aiemmin samana vuonna myös Euroopan nuorten olympiafestivaaleilla, jotka päättyivät pronssiin. Denisenko jakoi kuudella syöttöpisteellään koko turnauksen syöttöpörssin voiton joukkuetoverinsa Aleksandr Hovanovin ja Yhdysvaltain Jake Wisen kanssa.


title: Grigori Denisenko

text: Denisenkon isoveli Nikolai on pelannut jääkiekkoa VHL-tasolla.


title: Helgi Þóririnpojan tarina

text: "Helgi Þóririnpojan tarina" (isl. "Helga þáttr Þórissonar") on keskiajan Islannissa kirjoitettu tarina (isl. "þáttr"), joka luetaan niin kutsuttuihin muinaissaagoihin. Tarina kertoo norjalaismiehestä nimeltä Helgi, joka kohtaa tarunhohtoisen Kaunotantereen (isl. "Glæsisvellir") kuninkaan tyttären, saa tältä rikkauksia ja katoaa myöhemmin Kaunotantereelle, mutta palaa sieltä kristityn kuninkaan Olavi Tryggvenpojan rukousten avulla. Tarinan kirjoittajaa ei tunneta, mutta teksti on todennäköisesti kirjoitettu jo 1300-luvun alkupuolella, joidenkin arvioiden mukaan 1200-luvun lopulla. Sen varhaisimmat käsikirjoitukset ovat 1300-luvun lopulta. "Helgi Þóririnpojan tarinaa" ei ole suomennettu.


title: Helgi Þóririnpojan tarina

text: Helgi lähtee eräänä kesänä veljensä Þorsteinnin kanssa kauppamatkalle pohjoiseen Finnmarkiin, missä he käyvät kauppaa saamelaisten (isl. "Finnar") kanssa. Paluumatkalla he pysähtyvät eräälle niemelle, missä kasvaa metsää. Helgi käy metsään, mutta äkkiä laskeutuu sankka sumu, eikä Helgi enää löydä laivalle. Tulee yö.


title: Helgi Þóririnpojan tarina

text:
Helgi näkee kahdentoista punaisiin puetun naisen ratsastavan paikalle punaisilla hevosilla. Yksi heistä on ylitse muiden, ja muut naiset palvelevat häntä. Naisista korkea-arvoisin pyytää Helgiä syömään kanssaan, ja Helgi suostuu. Myöhemmin hän kysyy, tahtooko Helgi viettää yön hänen kanssaan. Helgi suostuu kuultuaan naisen olevan Kaunotantereen (isl. "Glæsisvellir") kuningas Guðmundrin tytär Ingibjörg. Heidän erotessaan kolmen yön jälkeen Ingibjörg antaa Helgille kaksi rasiaa, joista toinen on täynnä hopeaa ja toinen kultaa, mutta Helgin täytyy luvata, ettei kerro kenellekään, mistä on aarteet saanut. Helgi palaa laivalle.
Joulun aikaan eräänä päivänä säästä näyttää olevan tulossa huono. Þorsteinn pyytää Helgiä mukaansa tarkistamaan laivaa. Heidän siellä ollessaan kuuluu yhtäkkiä kova räsähdys ja paikalle saapuu ratsain kaksi miestä, jotka ottavat Helgin mukaansa. Myrsky väistyy, mutta kukaan ei tiedä, missä Helgi on. Þórir-isä pyytää kuningas Olavilta apua, mutta tämä epäilee, ettei Helgistä olisi enää kenellekään iloa.
Tulee seuraava joulu, ja kuningas Olavin luokse saapuu kolme miestä. Yksi heistä on Helgi ja kaksi miestä ovat kumpikin nimeltään Grímr. He ovat tulleet kuningas Guðmundrin lähettäminä ja tuovat Olaville tältä lahjaksi kaksi arvokasta juomasarvea, joita kutsutaan myös kumpaakin nimellä Grímr. Kuningas Olavi antaa kristityn piispan siunata sarvet ja tarjoaa sitten kummastakin juotavaa Grímreille. Kumpikin Grímr suuttuu ja kolme miestä lähtevät pois kovalla ryminällä niin, että kolme kuningas Olavin miehistä löytyy kuolleena vieraiden lähdettyä.
Kuluu vuosi ja seuraavana jouluna kuningas Olavi on messussa, kun kirkon ovelle tulee kolme miestä. Yksi näistä on Helgi, ja tämän kaksi miestä jättävät jälkeensä lähtiessään. Huomataan, että Helgi on sokea. Kuningas Olavi kysyy tältä, mitä on tapahtunut ja kyselee Kaunotantereesta. Helgi kertoo miesten vieneen hänet Ingibjörgin luokse ja että Kaunotantereella oli niin täydellistä, ettei sitä pysty kuvailemaan. Nyt Ingibjörg ei kuitenkaan enää kestänyt Helgiä voimatta pahoin, ja kuningas Guðmundr oli lähettänyt Helgin takaisin, koska ei tahtonut selkkaukseen Olavin kanssa. Sitä ennen Ingibjörg oli kuitenkin repinyt irti Helgin silmät, etteivät naiset Norjassa pääsisi nauttimaan Helgistä pitkään. Isä Þórir on kiitollinen kuningas Olaville siitä, että tämä oli saanut hänen poikansa takaisin ”peikkojen käsistä” ("ór trölla höndum"). Paluunsa jälkeen Helgi elää vielä vuoden päivät.


title: Helgi Þóririnpojan tarina

text:
"Helgi Þóririnpojan saaga" ei ollut mukana vielä ensimmäisessä Carl Christian Rafnin (1795–1864) toimittamassa muinaissaagojen antologiassa "Fornaldar Sögur Nordrlanda eptir gömlum handritum" (1829–1830), vaan sen sisällytti muinaissaagoihin vasta Guðni Jónsson kokoelmateoksissaan "Fornaldarsögur Norðurlanda", 1–3 (1943–1944) ja "Fornaldar sögur Norðurlanda", 1–4 (1954). "Helgi Þóririnpojan tarina" eroaakin monesta muusta muinaissaagasta siinä, että tarinassa kuvatut tapahtumat sijoittuvat samalle aikakaudelle kuin islantilais- ja kuningassaagat. Helgin perheen kerrotaan kuuluvan kuningas Olavi Tryggvenpojan ystäviin ja aikalaisiin. Tarina ei näin ollen sijoitu muinaiseen, tarkemmin määrittelemättömään menneisyyteen, mikä olisi muinaissaagoille tyypillistä, vaan sen tapahtumat sidotaan kuningas Olavin kautta historialliseen aikaan. "Helgi Þóririnpojan tarina" luetaan kuitenkin nykyään yleensä muinaissaagoihin, koska siinä kuvataan Helgin kanssakäymistä myyttisen Kaunotantereen (isl. "Glæsisvellir") valtakunnan väen kanssa ja siten saagakirjallisuuden kontekstissa Helgin matkoja tuonpuoleisen toiseen maailmaan. Tässä se muistuttaa myös muinaissaagaksi kategorisoitua "Thorsteinn Talonvoiman tarinaa": sen tavoin "Helgi Þóririnpojan tarina" liikkuu kahden maailman välillä eli tuonpuoleisen, fantasian maailmaan kuuluvan kuningas Guðmundrin valtakunnan ja historialliseen aikaan kuuluvan kristillisen kuningas Olavin maailman välillä.
"Helgi Þóririnpojan tarina" on todennäköisesti tunnettu alkujaan suullisena tarinana. Sen kirjoittaja on tarinan kirjalliseen muotoon saattaessaan yhdistänyt kotoperäisiä myyttejä ja kulttuurin ulkopuolelta tulleita vaikutteita. Matkat Glæsisvellirin kaltaiseen tuonpuoleiseen tai toiseen maailmaan olivat tyypillisiä myös keskiaikaisille ritariromaaneille. "Helgi Þóririnpojan tarinan" avaava osuus, missä kuolevainen kohtaa olennon tuonpuoleisesta, näyttääkin saaneen vaikutteita ranskalaisen Marie de Francen (n. 1160-1215) "lais"-runosta "Lanval". Kyseinen kuningas Arthurista kertovaa tarinaperinnettä edustava runo käännettiin 1200-luvun alussa Norjassa proosamuotoon ja tunnettiin nimellä "Januals ljóð".


title: Helgi Þóririnpojan tarina

text: Glæsisvellir on rinnastettu Avaloniin ja nähty sen tavoin Elysionin kaltaiseksi, tuonpuoleiseksi kuolleiden maaksi. Sen osalta on myös pohdittu mahdollisia kelttiläisiä vaikutteita. Uusimmassa tutkimuksessa (Lummer 2017) on kuitenkin esitetty, että Glæsisvellir ei olisi niinkään kuolleiden valtakunta kuin jättiläisiin, peikkoihin ja muihin hirviöihin yhteydessä oleva, kauas pohjoiseen sijoitettu maaginen toinen maailma, ja että Glæsisvellirin Guðmundr olisi pikemminkin kotoperäinen kuin kulttuurin ulkopuolelta tulleiden vaikutteiden myötä syntynyt hahmo.


title: Helgi Þóririnpojan tarina

text: "Helgi Þóririnpojan tarina" esiintyy useassa Olavi Tryggvenpojan saagan ("Ólafs saga Tryggvasonar en mesta") sisältävässä käsikirjoituksessa, kuten AM 62 fol (n. 1350-1399), AM 54 fol (n. 1500-1599 ) sekä 1300-luvun lopulla kirjoitetussa "Flateyjarbókissa" (GKS 1005 fol). Suuressa osassa niissä käsikirjoituksia, joissa tarina on säilynyt, se esiintyy yhdessä ja seuraa toista muinaissaagaksi määriteltyä tarinaa, "Norna-Gestrin tarinaa". Tarinat Olavin saagaan (todennäköisesti 1300-luvulla) lisännyt kirjuri mitä ilmeisimmin katsoi näiden kahden tarinan kuuluvan yhteen. Kumpikin tarina kuvaa sitä, miten silminnäkijät (Helgi ja Norna-Gestr) kertovat kristitylle kuninkaalle pakanamaailmasta, joka on kuninkaan omasta maailmasta joko ajallisesti tai maantieteellisesti kaukana. "Norna-Gestrin tarina" kertoo siitä, miten kristitty kuningas Olavi Tryggvenpoika kohtaa pakanan, iäisyyksiä eläneen Norna-Gestrin, joka on tuntenut monia muinaisia sankareita, mutta Olavi saa miehen ottamaan kristillisen kasteen ennen kuolemaansa. Myös "Helgi Þóririnpojan tarinan" osalta on tuotu esille, että se on selvästi luonteeltaan kristillinen.


title: Helgi Þóririnpojan tarina

text: Elizabeth Ashman Rowe (2004) on kuitenkin esittänyt, että "Helgi Þóririnpojan tarina" toimii Olavin saagassa "Norna-Gestrin tarinan" vastakohtana: se on varoittava esimerkki siitä, miten vaarallinen epäkristillinen maailma voi olla sielulle ja ruumiille. Siinä Helgi on jo kastettu, mutta hän ei pysty vastustamaan toisen maailman iloja, minkä seurauksena on silmien menetys ja sokeus ja lopulta myös kadotus. Ashman Rowe näkeen Helgin tarinan moraalisena opettavaisena esimerkkitarinana ("exemplum"), joka käsitteli keskiajan kristittyjen päivittäistä kilvoittelua pahaa vastaan, mutta jolla oli myös viihdearvoa sen kertoessa peikoista ja viettelevistä prinsessoista tai pakanoiden taikuudesta.


title: Helgi Þóririnpojan tarina

text: "Helgi Þóririnpojan tarina" herätti myöhemmin kiinnostusta myös suurvalta-ajan Ruotsissa. Monia muinaissaagoja pidettiin varteenotettavina lähteinä suurvallan muinaisesta ja loistokkaasta menneisyydestä. Koska ruotsalaiset eivät tuolloin enää ymmärtäneet saagojen kieltä, muinaisislantia, tärkeiksi koetuista teksteistä tehtiin käännöksiä. "Helgi Þóririnpojan tarina" ilmestyi Ruotsissa vuonna 1737 Eric Julius Björnerin kääntämänä kokoelmassa "Nordiska kämpa dater" (Stockholm, 1737).


title: Helgi Þóririnpojan tarina

text: "Helgi Þóririnpojan tarina" ei monien Ruotsin historiaan tai valtapolitiikkaan linkittyviksi nähtyjen muinaissaagojen tavoin sijoittunut Ruotsin alueelle eikä kertonut muinaisista ruotsalaisista kuninkaista. Tarinan ruotsinkielisen käännöksen otsikosta "Þattur Helga Þoris-Sonar. Kårt berättelse om Helge Thoris son (samt hornen Grimar, dem Kong Godmund på Glaesiswallar skickade til Kong Olof Tryggvason)" käy kuitenkin ilmi, että yksi motiivi kääntämiselle oli tarinassa esiintyvä Glæsisvellirin kuningas Guðmundr. Kyseisestä tarunhohtoisesta kuninkaasta kerrottiin myös muissa Ruotsin suurvalta-aikana käännetyissä muinaissaagoissa, kuten "Hervörin saagassa", Bósin saagassa ja Thorsteinn Talonvoiman tarinassa. Ruotsalaisessa muinaisuudentutkimuksessa Glæsisvellirin Guðmundr oli tärkeä teema, ja kaikki sitä valottavat lähteet pyrittiin hyödyntämään.


title: Helgi Þóririnpojan tarina

text: Kuvaukset Glæsisvellirin sijainnissa olivat saagoissa epämääräisiä, mutta se sijoitettiin yleensä jonnekin kauas pohjoiseen. Glæsisvellirille pääsy edellytti näin ollen saagasta riippuen kulkemista Idäntiellä (isl. "Austrvegr") tai suuntaamista Finnmarkiin ja Gandvíkin alueelle tai Bjarmien maahan (isl. "Bjarmaland"). Mainituista alueista esimerkiksi Gandvíkin on katsottu viittaavan Vienanmereen. Joissain yhteyksissä on myös esitetty, että sillä olisi voitu tarkoittaa Pohjanlahtea tai Jäämerta, mutta nämä tulkinnat eivät ole saaneet juurikaan kannatusta. Kirjaimellisesti nimi "Gandvík" tarkoittaa taika-, noita- tai hirviölahtea ja viitannee skandinaavien parissa mahdollisesti olleisiin uskomuksiin alueella elelleistä hirviöistä. Keskiajan islantilaisille Vienanmeri oli todennäköisesti kaukainen ja tuntematon paikka, mikä on saattanut vahvistaa mielikuvaa..


title: Helgi Þóririnpojan tarina

text: Finnmark taas vastasi alueellisesti nykyistä Norjan Finnmarkin lääniä tai historiallista Ruijan maakuntaa. Saagoissa Finnmarkilla viitataan niin kutsuttujen Finnien asuinsijoihin. Finnit (isl. "Finnar") taas tarkoittavat saagoissa yleensä saamelaisia. Idäntiellä ei tarkoitettu pelkästään merireittiä vaan myös idässä sijaitsevia alueita. Idäntielle sijoitettiin monia alueita, kuten esimerkiksi Vendien maa ("Vindland"/"Wendland"), jonka katsotaan viitanneen alueisiin Pohjois-Saksan ja Puolan alueella. Idäntielle sijoittui myös todennäköisesti Karjalan kannakseen ja Viipurin alueeseen viittaava "Kirjálaland". Idäntiellä on voitu viitata myös nykyisen Venäjän, Suomen ja Baltian alueeseen. Bjarmaland taas on vanha nimitys alueelle, jonka katsotaan sijainneen Vienanmeren alueella Pohjois-Venäjällä. Tulkittaessa muinaissaagojen antamaa kuvaa Glæsisvelliristä kritiikittömästi, voitiin näin myös Glæsisvellir nähdä sijoittuneeksi Ruotsin suurvallan vaikutuspiiriin kuuluneelle alueelle.


title: USS Manhattan

text: USS Manhattan voi tarkoittaa seuraavia Yhdysvaltain laivaston aluksia:


title: USS Lehigh

text: USS Lehigh voi tarkoittaa seuraavia Yhdysvaltain laivaston aluksia:


title: USS Chickasaw

text: USS Chickasaw voi tarkoittaa seuraavia Yhdysvaltain laivaston aluksia:


title: USS Nahant

text: USS Nahant voi tarkoittaa seuraavia Yhdysvaltain laivaston aluksia:


title: USS Passaic

text: USS Passaic voi tarkoittaa seuraavia Yhdysvaltain laivaston aluksia:


title: Sigyn (jumala)

text: Sigyn (muinaisnorjaa "voitokas tyttöystävä") on jumalatar ja Lokin vaimo skandinaavisessa mytologiassa. Sigyn mainitaan Snorri Sturlusonin 1200-luvulla kokoamassa "Runo-Eddassa", ja hänen kirjoittamassaan "Proosa-Eddassa". Runo-Eddassa Sigyn auttaa Lokia tämän jäädessä vangiksi, ja Proosa-Eddassa Sigyn mainitaan tämän lisäksi kenningeissä ja jumalattarena.


title: Sigyn (jumala)

text: Runo-Eddan "Völuspá"-runon 35. säkeistössä näkijätär kertoo Odinille näkevänsä Sigynin istuvan onnettomana vangitun aviomiehensä rinnalla. Toisen kerran Sigyn mainitaan "Lokasenna"-runon lopun proosatekstissä. Siinä Loki sidotaan poikansa Narfin suolilla, ja jumalatar Skaði asettaa myrkkykäärmeen Lokin yläpuolelle, josta myrkkyä tippuu Lokin kasvoille. Sigyn pitää vatia myrkyn alla Lokia suojatakseen, mutta vadin täyttyessä myrkystä Sigynin täytyy käydä tyhjentämässä se, jolloin myrkkyä osuu Lokiin. Silloin Loki rimpuilee niin kovasti, että koko maa vapisee ja syntyy maanjäristyksiä.


title: Sigyn (jumala)

text: Sigyn esiintyy Proosa-Eddan kirjoissa "Gylfaginning" ja "Skáldskaparmál". Gylfaginningissa Sigyn esitellään luvussa 31 Lokin vaimona, ja heillä sanotaan olevan poika "Nari tai Narfi". Hänet mainitaan uudestaan luvussa 50, jossa kuvaillaan Lokasennan lopun tapahtumat eri tavalla. Jumalten sanotaan vanginneen Lokin ja tämän kaksi poikaa, joista Vália kutsutaan Lokin pojaksi ja "Naria tai Narfia" myös Sigynin pojaksi. Jumalat muuttavat Válin sudeksi, joka repii "Narin tai Narfin" riekaleiksi. "Narin tai Narfin" suolia käytetään sitomaan Loki kolmeen kiveen, minkä jälkeen ne muutetaan raudaksi, ja Skaði asettaa käärmeen Lokin ylle. Sigyn menee Lokin vierelle ja pitää tämän yllä vatia, johon käärmeen myrkky tippuu. Vadin täyttyessä hänen täytyy kuitenkin käydä kaatamassa myrkky pois, jolloin myrkkyä osuu Lokiin ja hänen sanotaan taas rimpuilevan niin, että koko maa vapisee. Tämä jatkuu niin pitkään, kunnes Loki onnistuu vapautumaan kahleistaan ja Ragnarök alkaa.


title: Sigyn (jumala)

text: Skáldskaparmálissa Sigyn esitellään aasattarena, kun jumalilla on suuret pidot Ægirin talossa. Lokin kenningejä ovat "Sigynin aviomies", "taakka [Loki] loitsuinkahlitsijan [Sigynin] käsivarsilla", sekä 800-luvulta peräisin olevassa "Haustlöngissa": "taakka Sigynin käsivarsilla". Skáldskaparmálin viimeinen maininta Sigynistä on aasattarien luettelossa tekstin lopun liitteessä, Nafnaþulurissa.


title: Sigyn (jumala)

text: 1000-luvulta peräisin olevassa, Cumbriasta Englannista löytyneen Gosforthin ristin tulkitaan kuvaavan useita skandinaavisen mytologian henkilöitä. Ristin länsireunan alaosassa on kuva pitkähiuksisesta, polvistuneesta naisesta, joka pitää esinettä toisen kumartuneen ja sidotun hahmon yllä. Ylhäällä vasemmalla on käärme. Tämän on tulkittu esittävän Sigyniä auttamassa vangittua Lokia.


title: Sigyn (jumala)

text: Vaikka "Sigyn" on naisen nimi muinaisnorjalaisissa lähteissä (muinaisnorjan "sigr" tarkoittaa 'voittoa' ja "vina" 'tyttöystävää'), ja vaikka Sigyn-jumalattarella on säilyneissä teksteissä pitkälti vain yksi rooli, hän esiintyy 800-luvulla skaldi Þjóðólfr Kviiniläisen kirjoittamassa "Haustlöng"-skaldirunossa. Sillä Sigynin yhteys Lokiin on näin varhainen, Sigynin alkuperän on ajateltu ulottuvan vanhempaan germaanisen pakanuuden muotoon.


title: Sigyn (jumala)

text: Sigynin mukaan on nimetty norjalaiset syysvehnävariaatiot "Sigyn I" ja "Sigyn II", ruotsalainen käytettyä ydinpolttoainetta kuljettava alus M/S Sigyn, sekä Etelämantereen Sigynjäätikkö.


title: Fix (olut)

text:
Fix () on perinteikäs kreikkalainen olutmerkki, jota valmisti alun perin samanniminen panimo vuodesta 1864. Oluen valmistus lopetettiin välillä vuonna 1982, ja sitä on valmistettu jälleen 2010-luvulta lähtien.
Fix-panimon perusti baijerista kuningas Oton mukana saapunut Johann Karl Fuchs, kreikkalaisittain Ioánnis Fix, vuonna 1864. Panimo toimi ensin Péfkissä ja Kolonákissa, kunnes muutti Sýngrou-valtakadulle klassiselle paikalleen vuonna 1893. Fix-olut alkoi saada kansanvälistä mainetta ja palkintoja 1900-luvun alkupuolella. Panimo kasvoi erityisesti Karl Fuchsin, kreikkalaisittain Károlos Fix, aikana 1920-luvulta lähtien, ja Fix-oluesta tuli kreikkalaisen oluen synonyymi.


title: Fix (olut)

text: Panimo joutui lopettamaan toimintansa vuonna 1983, koska kilpailu olutalalla oli kiristynyt, ja samaan aikaan Fix-suku oli sekaantunut epäonnistuneesti politiikkaan. D. Kourtákis SA hankki Fix-oluen oikeudet vuonna 1995, mutta ei onnistunut elvyttämään merkkiä. Olympiakí Zythopoiía -panimo hankki oikeudet vuonna 2009. Vuosina 2010–2011 rakennettiin uusi panimo Ritsónaan Euboialle, josta lähtien olutta valmistetaan jälleen sekä kotimaahan että vientiä varten. Ateenaan entisen panimon lähelle avattu Ateenan metron asema kunnioittaa perinteikästä panimoa nimellään Syngroú-Fix.


title: Fix (olut)

text: Uutta Fix-olutta on kolmea tyyppiä, perinteinen vaalea lager Fix Hellas (5,0 %), tumma lager Fix Dark (5,2 %) ja alkoholiton Fix Ánef (”Ilman”).


title: Fix

text: Fix voi viitata seuraaviin:


title: Jakub Lauko

text: Jakub Lauko (s. 28. maaliskuuta 2000 Praha, Tšekki) on tšekkiläinen jääkiekkoilija, joka pelaa QMJHL-joukkue Rouyn-Noranda Huskiesissa. Hänellä on tulokassopimus NHL-joukkue Boston Bruinsin kanssa. Lauko on pelipaikaltaan keskushyökkääjä, mutta hän osaa pelata myös laidassa.


title: Jakub Lauko

text: Lauko on KLH Chomutovin kasvatti. Hän jakoi kaudella 2015–2016 seuran C-nuorten sisäisen maalipörssin voiton Kryštof Ouřadan ja Jakub Veselýn kanssa 26 osumallaan. Kaudella 2016–2017 Lauko debytoi Chomutovin miesten Extraliga-joukkueessa, jossa hän pelasi 28 runkosarja- ja yhdeksän playoff-ottelua tehden kaksi maalia. Lauko teki Extraliga-debyyttinsä vain 16-vuotiaana 11. marraskuuta 2016 HC Sparta Prahaa vastaan. Ensimmäisen Extraliga-maalinsa hän teki 18. marraskuuta 2016 HC Olomoucia vastaan.


title: Jakub Lauko

text: QMJHL-joukkue Rouyn-Noranda Huskies varasi Laukon 107. pelaajana . Hän ei kuitenkaan siirtynyt joukkueeseen, vaan jatkoi kaudella 2017–2018 pelejään KLH Chomutovin Extraliga-joukkueessa. Laukon ensimmäinen täysimittainen kausi liigassa toi 42 runkosarjaottelussa tehot 3+6=9 ja kuudessa karsintasarjan ottelussa tehot 1+2=3.


title: Jakub Lauko

text: Boston Bruins varasi Laukon kolmannella kierroksella 77. pelaajana . Hän teki jo saman vuoden syyskuussa seuran kanssa kolmivuotisen tulokassopimuksen. Samalla Lauko lähetettiin kaudeksi 2018–2019 hänet vuotta aiemmin varanneeseen QMJHL-joukkue Rouyn-Noranda Huskiesiin.


title: Jakub Lauko

text: Lauko pelasi alle 20-vuotiaiden MM-kilpailuissa vuosina 2018 ja 2019. Hän pelasi myös alle 18-vuotiaiden MM-kilpailuissa vuonna 2018, jolloin Lauko toimi Tšekin varakapteenina. Hän jakoi tehoilla 3+3=6 joukkueen sisäisen pistepörssin voiton Jan Jeníkin kanssa. Lauko pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Tšekin varakapteenina ja voitti hopeaa. Lauko pelasi myös World U-17 Hockey Challengessa vuonna 2016, jolloin hän oli joukkueensa paras pistemies ja maalintekijä tehoilla 4+3=7. Yhteensä Lauko on pelannut 13 nuorten ja 61 poikien maaottelua.


title: Mythos (olut)

text:
Mythos (, ”Myytti”) on kreikkalainen vaalea lagertyyppinen olut, jota valmistaa Carlsberg-konserniin nykyisin kuuluva Mýthos Zythopoiía (Μύθος Ζυθοποιία, ) -panimo. Se lienee maan tunnetuin olutmerkki ulkomailla.
Mythos-olutta on valmistettu vuodesta 1997. Se valmistetaan ohramaltaasta ja humalasta ja sen alkoholiprosentti on 5,0.


title: Mythos (olut)

text: Mýthos Zythopoiía -yritys perustettiin vuonna 1968 ja toimi alun perin nimellä Henninger Hellas tuoden Kreikkaan saksalaista Henninger-olutta. Yritys muutettiin panimoksi vuonna 1992 ja otti vuonna 1994 nimen Nothern Greece Brewery. Yritys otti käyttöön nykyisen nimensä vuonna 2000, kun Mythos-oluesta oli tullut sen päätuote. Carlsberg osti panimon vuonna 2008.


title: Mythos

text: Mythos (, ”myytti”) voi viitata seuraaviin:


title: Metaxa

text: Metaxa () on kreikkalainen brandynkaltainen alkoholijuoma, jota on valmistettu vuodesta 1888.


title: Metaxa

text:
Metaxan kehitti Psarálta kotoisin ollut silkkikauppias Spýros Metaxás, jonka sukunimi ja myös hänen nimeämänsä juoman nimi viittaa silkkiin. Metaxaa valmistettiin alun perin Pireuksessa ja vuodesta 1968 lähtien Kifissiássa. Sitä on valmistettu myös ulkomailla. Juomaa myytiin konjakkina vuoteen 1937, jolloin nimi rajattiin tietyille ranskalaisille juomille. Tämän jälkeen sitä myytiin brandynä, kunnes tämä nimitys rajattiin pelkästään viinitisleille. Metaxan omisti välillä brittiläinen Grand Metropolitan (nykyinen Diageo) -konserni. Nykyisin Metaxa on ranskalaisen Rémy Cointreau -konsernin hallussa oleva tuotemerkki vuodesta 2000.
Metaxan pohjana toimii Savatianó, Sultanina ja Black Corinth -rypäleistä tehty brandy, joka tislataan kahdesti. Tämän jälkeen se makeutetaan ikääntyneellä sámoslaisella ja límnoslaisella Muscat-viinillä ja maustetaan yrteillä salaisen reseptin mukaisesti. Tämän jälkeen juomaa ikäännytetään tammitynnyreissä. Metaxaa myydään yleensä kolmen, viiden tai seitsemän tähden Metaxana; tähdet ilmaisevat ikääntymisvuosia. Juomasta on valmistettu myös 12 tähden versiota sekä muita versioita. Metaxa on mahonginväristä, ja sen makua kuvataan pehmeäksi mutta voimakkaaksi ja tuoksua kukantuoksuiseksi. Metaxan alkoholiprosentti on versiosta riippuen 38,0–40,0 %.


title: Kardinaalivaltiosihteeri

text: Hänen Pyhyytensä Paavin valtiosihteeri eli tunnetummin kardinaalivaltiosihteeri, joka johtaa Vatikaanivaltion valtiosihteeristöä eli Rooman kuurian vanhinta ja tärkeintä "dicasteriumia" ("konttoria"). Kardinaalivaltiosihteeri vastaa kaikista Vatikaanin poliittisista ja diplomaattisista toiminnoista. Kardinaalivaltiosihteeri kutsutaan monesti Vatikaanin pääministeriksi, vaikka nimellisesti Vatikaan hallituksen puheenjohtaja on Vatikaanin kaupunkivaltion paavillisen komission puheenjohtaja.Nykyinen kardinaalivaltiosihteeri on Pietro Parolin.


title: Kardinaalivaltiosihteeri

text: The Cardinal Secretary is appointed by the Pope, and serves as one of his principal advisors. As one of the senior offices in the Roman Catholic Church, the Secretary is required to be a cardinal. If the office is vacant, a non-cardinal may serve as Pro-tem Secretary of State, exercising the powers of the Secretary of State until a suitable replacement is found or the Pro-Secretary is made a cardinal in a subsequent consistory.


title: Kardinaalivaltiosihteeri

text: Kardinaalivaltiosihteerin virkakausi päättyy, kun hänet nimittänyt paavi kuolee tai jättää virkansa. Sede vacanten aikana entinen valtiosihteeri muodostaa camerlengon ja paavillisen komission puheenjohtajan kanssa valtionhoitokomission siihen asti, kunnes uusi paavi on valittu. Tällöin valtiosihteerin virkakausi päättyy, vaikka hänet voidaan toki nimittää jatkokaudelle.


title: Kardinaalivaltiosihteeri

text: Viran historia ylttää secretarius intimuksen virkaan, jonka paavi Leo X vastaamaan kirjeenvaihdosta vakiintuvien Pyhän Istuimen diplomaattisten edustustojen kanssa. Tässä vaiheessa sihteeri oli varsin vähäinen virkamies Vatikaanin hallinnon todellisena johtajana toimiessa kardinaalinepos.


title: Kardinaalivaltiosihteeri

text: Paavi Julius III:n harkitsematon päätös nimittää kardinaalinepokseksi hänen väitetyn teinirakastajansa, käytännössä lukutaidottoman katupojan, Innocenzo Ciocchi Del Monte johti valtiosihteerin viran vahvistamiseen, koska tämän tuli ottaa kykenemättömän kardinaalinepoksen tehtävät hoidettavakseen. Paavi Innocentius X:n aikaan valtiosihteeri oli aina kardinaali ja vuonna 1692 paavi Innocentius XII lakkautti kardinaalinepoksen viran. Tuosta lähtien valtiosihteeri on ollut Vatikaanin tärkein virkamies.


title: Kardinaalivaltiosihteeri

text: Vuonna paavi Paavali VI:n apostolinen perustuslaki "Regimini Ecclesiae Universae" vahvisti valtiosihteerin asemaa entisestään asettamalla tämän kaikkien Rooman kuurian toimielinten yläpuolelle. Vuonna 1973 asemaa vahvistettiin entisestään, kun Paavali VI lakkautti historiallisen Pyhän Rooman kirkon kanslerin viran siirtäen sen tehtävät valtiosihteerille.


title: Pronssinen rituaalikirves

text: Pronssinen rituaalikirves on pronssikaudella ollut reikäkirveen kirvestyyppi, joka oli varattu vain uskonnollisten riittien toimittamiseen. Kirveiden tarkkaa roolia riiteissä ei tunneta, mutta siihen saattoi liittyä myyttiset kaksoset, jotka kantoivat kirveitä. Oikeiden ja usein myös parittain löydettyjen kirveiden lisäksi, on löydetty myös pienoispatsaita, jotka esittävät kirveitä kantavia kaksosia, ja kalliopiirroksia, joiden motiivit ovat aivan samat. Vaikka rituaalit olisi voinut toimittaa työkirveidenkin avulla, on niitä varten teetetty vain esityksissä käytettäviä kirveitä. Ne eivät aina ole olleet teräviä taikka ne eivät olisi edes kestäneet toistuvia iskuja. Yleensä ne ovat muita kirveitä koristeellisimpia ja monesti epäkäytännöllisiä. Vaikuttavimmat seremoniakirveet ovat olleet hyvin leveäteräisiä.


title: Pronssinen rituaalikirves

text: Rituaalikirvestä voi kutsua myös nimellä "paraatikirves" tai "kulttikirves". Sillä on muissa kielissä erilaisia nimityksiä: tai .


title: Pronssinen rituaalikirves

text: Skogstorpin kirves (, kuva alla) on yleisnimitys rituaalikirveille, jollainen löytyi Kälbyn Skogstorpista Eskilstunasta vuonna 1862. Kirveitä löytyi kaksi, joista toinen oli kokonaan hajonnut. Kirveen terä on 39 senttimetriä pitkä ja 27 korkea. Se on valettu savisydämmen ympärille millimetrin paksuna pronssilevynä. Sen kapenevan varren putkessa oli löydettäessä vielä kiinni tammesta veistetty varsi. Koristelussa oli käytetty kultaisia ympyräkiekkoja ja meripihkan palasia. Aivan samanlaiset kirveet on löydetty myös Tanskasta. Kirves on näytteillä Tukholman Historiallisessa museossa.


title: Pronssinen rituaalikirves

text: Galstadin kirves () löytyi (RAÄ Tumberg 11) muistuttaa kovasti Tanskan Pohjois-Sjællannista löytynyttä rituaalikirvestä, josta on artikkelin pääkuva. Sen ajoituksen voisi ajatella olevan sama eli se kuuluisi myöhäispronssikaudelle.


title: Frappé

text: Frappé eli café frappé () on kreikkalainen vaahtoava jääkahvi, joka valmistetaan pikakahvista, vedestä ja sokerista, ja johon laitetaan jääpaloja. Frappé-kahvia myydään erityisesti Kreikassa ja Kyproksella, ja se on erityisen suosittua kuumaan kesäaikaan.


title: Frappé

text: Frappén kehitti Nestlé Hellaksen Nescafé-edustaja Dimítrios Vakóndios Thessalonikissa vuonna 1957. Juoman kerrotaan syntyneen puolivahingossa kaupungin kansainvälisten messujen aikaan, kun Vakóndioksella ei kerran ollut käytettävissään kuumaa vettä, vaan hän valmisti Nescafénsa jääkylmään veteen, joka oli alun perin tarkoitettu lasten kaakaojuomaan. Juoman suosio on kasvanut erityisesti 1970-luvulta lähtien. "Nescafé Frappéa" on myyty vuodesta 1979.